title: Käännössarjakuva Suomessa

text: Jalava ryhtyi julkaisemaan 1980-luvun lopussa englantilaisen "2000AD"-lehden scifisarjoja. Ehkä arvostetuin näistä oli Alan Mooren käsikirjoittama ja Dave Gibsonin piirtämä "Halo Jones", joka julkaistiin kolmena albumina 1991–1993. Muita Jalavan julkaisuja oli François Bourgeonin keskiajalle sijoittuva "Hämärän matkamiehet" (1991–1996). Yannin ja Edithin kahdesta lontoolaisesta katulapsesta kertovaa sarjaa "Basil ja Victoria" ilmestyi kaksi osaa 1993 ja 1995. Ruotsalaisen Charlie Christensenin "Aarne Ankkaa" julkaistiin neljä kokoelmaa 1989–1999. Semic julkaisi viisi Gary Larsonin "Kaukana poissa" -lehtipiirroskokoelmaa (1991–1993). Otava julkaisi kahden suuren kirjan verran Winsor McCayn 1900-luvun alussa piirtämää klassikkosarjakuvaa "Pikku Nemo Höyhensaarilla". WSOY:n merkittävin sarjakuvajulkaisu 1990-luvulla oli yhdysvaltalaisen Art Spiegelmanin "Maus". Spiegelman holokaustiaiheiselle sarjakuvalle myönnettiin Pulitzer-palkinto 1991.


title: Käännössarjakuva Suomessa

text: Markku Jalava työskenteli jonkin aikaa kustannustoimittajana WSOY:lle 1990-luvulla. Hänen aikanaan WSOY kokeili muutamia albumisuomennoksia, mutta niiden myynti ei ollut riittävän suurta suurelle kustannustalolle.


title: Käännössarjakuva Suomessa

text: 1990-luvun puolivälin jälkeen sarjakuvasuomennosten määrä alkoi hiipua. Vuonna 1998 Egmont osti Semic-yhtiöt. Niin Egmont, Jalava kuin Like jatkoivat vanhoja sarjojaan, mutta uusia ei kokeiltu.


title: Käännössarjakuva Suomessa

text: 2000-luvun alkuvuosien jälkeen julkaisutoiminta piristyi. Alan Mooren ja Kevin O'Neillin steampunkia ja amerikkalaista toimintasarjakuvaa yhdistävän "Kerrassaan merkillisten herrasmiesten liiga" kaksi ensimmäistä ilmestyivät 2003 ja 2004. WSOY aloitti vuonna 2003 toimittaja Mikael Ahlströmin aloitteesta ranskalaisen laatusarjakuvan albumisarjojen julkaisun. Näihin kuuluivat Lewis Trondheimin "Jussi Jäniksen ihmeelliset seikkailut" sekä Dupuy’n ja Berberianin "Jeanin elämää". Suomessa huomattiin nyt ranskalaisen sarjakuvan 1990-luvulla noussut uusi sukupolvi. Japanilainen sarjakuva aloitti myös tulemisensa Suomen markkinoille. Sarjakuvasivusto Kvaak.fi on äänestänyt vuodesta 2010 Herra Koipeliini -palkintoa parhaalle käännössarjakuvalle. Ensimmäisenä palkinnon sai Hayao Miyazakin "Tuulen laakson Nausicaä".


title: Jääkiekon SM-sarjakausi 1950–1951

text: Kaudelle 1951 jääkiekon SM-sarjan sarjajärjestelmä uusittiin. Sarja pelattiin kymmenen joukkueen kesken, mukana oli neljä joukkuetta Tampereelta, neljä Helsingistä, yksi Hämeenlinnasta ja uutena SM-sarjapaikkakuntana oli Rauma. Sarja alkoi 9. tammikuuta ja viimeinen loppuottelu pelattiin 5. maaliskuuta. Joukkueet jaettiin kahteen viiden joukkueen lohkoon. Kummankin lohkon joukkueet pelasivat keskenään kaksinkertaisen sarjan ja lohkojen voittajat kohtasivat loppuottelussa ja toiseksi sijoittuneet pronssiottelussa. Viimeiset putosivat suomensarjaan. Mestaruuden voitti Tampereen Ilves.


title: Jääkiekon SM-sarjakausi 1950–1951

text: Ilves voitti kahdeksannen mestaruutensa tappioitta toisena kautena peräkkäin. Aarne Honkavaara teki 10 ottelun sarjassa 35 pistettä eli 3,5 pistettä per peli. Lisäksi uudeksi syöttöennätykseksi tuli 14.


title: Jääkiekon SM-sarjakausi 1950–1951

text: Tampereen Pallo-Veikot ja Tampereen Kilpa-Veljet putosivat Suomensarjaan. Tilalle nousivat Hämeenlinnan Pallokerho ja Turun Pyrkivä.


title: Jääkiekon SM-sarjakausi 1950–1951

text: O=ottelut, M=maalit, S=syötöt, P=pisteer, RM=rangaistusminuutit.


title: Jarmo Korhonen (jalkapallovalmentaja)

text: Jarmo Korhonen (s. 28. kesäkuuta 1964 Nilsiä) on suomalainen jalkapallovalmentaja ja entinen jalkapalloilija.


title: Jarmo Korhonen (jalkapallovalmentaja)

text: Vuosina 2011–2013 hän toimi Ykkösessä joensuulaisen Jippon päävalmentajana. Hän valmensi Jippoa myös vuosina 2004–2007 ja sen edeltäjää Joensuun Palloa kausina 2000–2001. Kaudet 2008–2010 hän toimi Kokkolan Pallo-Veikkojen päävalmentajana. Ennen Jippoa hän nosti Lehmon Pallon edustusjoukkueen kaudella 2003 Kolmosesta Kakkoseen. Korhonen on myös toiminut Kajaanin Hakan organisaatiossa valmentajana kahden ja puolen kauden ajan sekä valmennuspäällikkönä 1997–1999. Hän on suorittanut Pro-JVK-valmentajatutkinnon vuonna 2005.


title: Yleisluistelun Suomen-mestaruuskilpailut 2008

text: Suomen vuoden 2008 yleisluistelumestaruuksista kilpailtiin Seinäjoella 15.-16.12.2007.


text: Mitalistit.


title: Jääkiekon SM-sarjakausi 1951–1952

text: Vuonna 1952 jääkiekon SM-sarja pelattiin kahdessa viiden joukkueen lohkossa. Lohkoissa pelattiin yksinkertainen sarja, lohkojen voittajat kohtasivat loppuottelussa ja toiseksi sijoittuneet pronssiottelussa. Viimeiset putosivat suomensarjaan. Sarja pelattiin olympiaturnauksen takia yksinkertaisena sarjana. Sarja alkoi 18. tammikuuta ja viimeinen loppuottelu pelattiin muutaman viikon kuluttua 7. helmikuuta. Mestaruuden voitti Tampereen Ilves. Hämeenlinnalaisseurat veivät himmeimmät mitalit, HPK sijoittui hopealle ja Tarmo pronssille. HPK sijoittui SM-sarjassa ensimmäistä kertaa paikalliskilpailijaansa paremmin.


title: Jääkiekon SM-sarjakausi 1951–1952

text: Sarjaa laajennettiin 12 joukkueen sarjaksi seuraavalle kaudelle, jolloin mikään joukkue ei pudonnut. Sarjaan nousivat Tampereen Pallo-Veikot ja Turun Palloseura.


title: Wolverine (elokuva)

text: Wolverine () on vuonna 2013 ensi-iltansa saanut yhdysvaltalainen supersankarielokuva, joka perustuu Marvel Comicsin suosittuun samannimiseen sarjakuvahahmoon ja on "X-Men" -elokuvasarjan kuudes osa. Hugh Jackman palasi nimikkohahmon rooliin, James Mangoldin ohjatessa elokuvan, sekä Scott Frankin ja Mark Bombackin käsikirjoittaessa sen piirtäjä Frank Millerin ja käsikirjoittaja Chris Claremontin vuonna 1982 julkaiseman sarjakuvasarjan pohjalta. Elokuvan juoni sijoittuu elokuvan "" jälkeen Japaniin, missä Wolverine kohtaa erään vanhan tuttunsa ja menetettyään parantavat voimansa, hän joutuu taistelemaan kuolettavaa samuraita vastaan syyllisyyttä kantaen.


title: Wolverine (elokuva)

text: Elokuvan kehitys alkoi vuonna 2009 "n" ensi-illan jälkeen. Christopher McQuarrie palkattiin "Wolverinen" käsikirjoittajaksi elokuussa 2009. Darren Aronofsky palkattiin ohjaajksi lokakuussa 2010. Aronofskyn lähteminen ja Tōhokun maanjäristys ja tsunami viivästyttivät projektia. Kesäkuussa 2011, Mangold palkattiin uudeksi ohjaajaksi. Syyskuussa 2011 Bombard palkattiin tekemään uusi käsikirjoitus. Sivuroolien esittäjät valittiin heinäkuussa 2012 ja kuvaukset alkoivat kuukauden lopulla Uudessa Etelä-Walesissa ennen kuin siirtyivät Tokioon elokuussa 2012 ja takaisin Uuteen Etelä-Walesiin lokakuussa 2012.


title: Wolverine (elokuva)

text: Elokuva sai ensi-iltansa kansainvälisillä markkinoilla 24. heinäkuuta 2013, Australiassa 25. heinäkuuta 2013, sekä Yhdysvalloissa 26. heinäkuuta 2013. Elokuva sai pääosin positiivisen vastaanoton ja tuotti maailmanlaajuisesti 414,8 miljoonaa dollaria, tehden siitä elokuvasarjan viidenneksi eniten tuottaneen elokuvan.


title: Wolverine (elokuva)

text: Darren Aronofsky palkattiin elokuvan ohjaajaksi vuoden 2010 lopulla ja elokuvan kuvausten ilmoitettiin käynnistyvän vuoden 2011 alussa. Aronofsky vetäytyi kuitenkin tehtävästään seuraavan vuoden alkupuolella perhesyihin vedoten, ja hänen tilalleen ohjaajaksi valikoitui James Mangold. Aronofskyn erottua elokuvaa viivästyttivät myös Sendain maanjäristys ja elokuvan käsikirjoitukseen keskittyvät ongelmat, sillä Mark Bomback hankittiin muokkaamaan elokuvan alkuperäisen käsikirjoituksen laatineen Christopher McQuarrien käsikirjoitusta, joka ei ollut täysin käyttökelpoinen elokuvaa varten.


title: Mega (verkkosivu)

text: Mega on tiedostontallennuspalvelu ja Megauploadin seuraaja. Verkkosivusto lanseerattiin 19. tammikuuta 2013, vuosi Megauploadin sulkemisen jälkeen. Aluksi verkkosivulle kaavailtiin internetosoitetta me.ga, mutta Gabonin valtio kielsi sen oman verkkotunnuksen käytön. Palvelun perustaja Kim Dotcom ilmoitti sen sijaan käyttävänsä kotimaansa Uuden-Seelannin verkkotunnusta mega.co.nz.


title: Mega (verkkosivu)

text: Yhdysvaltain oikeusministeriö takavarikoi ja sulki Kim Dotcomin ensimmäisen tiedostonjakopalvelun Megauploadin 19. tammikuuta 2012 ja myös nosti rikossyytteet omistajia vastaan. Mega julkistettiin vuoden kuluttua Dotcomin alkuperäisen sivuston sulkeutumisesta 19. tammikuuta 2013.


title: Mega (verkkosivu)

text: Kim Dotcom kertoi Twitterissä, että yli 100 000 käyttäjää rekisteröityi sivustolle ensimmäisen tunnin aikana. Sen kerrotaan olevan nopein aloitus millekkään internetsivulle. Kim Dotcom raportoi myös Twitterissä, että Megaan rekisteröityi tuhansia ihmisiä minuutissa. Kim ilmoitti myöhemmin, että Megaan oli liittynyt yli 1 miljoonaa rekisteröitynyttä käyttäjää, ja tiedostoja ladattiin 60 kappaletta yhdessä sekunnissa. Kolme päivää myöhemmin määrä oli 500 latausta sekunnissa. Megalla on tällä hetkellä yli 500 miljoonaa tiedostoa palvelimillaan, ja pois on otettu n. 0,001 % tiedostoista, koska ne olivat piraattitiedostoja.


title: Mega (verkkosivu)

text: Forbes-lehdessä julkaistiin vuonna 2013 kirjoitus, jossa spekuloitiin, että Megalla olisi ollut erityisen onnistunut viraalinen tai sosiaalisen median markkinointikampanja sen laukaisulle, sillä Kim Dotcomista oli tullut kuuluisa Megauploadin sulkemisen ja siihen liittyvän oikeusjutun vuoksi. ZDNetissä kirjoittaneen Jack Schofieldin mukaan FBI ja Yhdysvaltain oikeuslaitos olisivat auttaneet Megan markkinoinnissa, sillä Megan julkistamisesta tuli niiden ansiosta valtava maailmanlaajuinen mediatapahtuma.


title: Mega (verkkosivu)

text: Maaliskuussa 2014 Kim Dotcom ilmoitti suunnitelmista listata Mega Uuden-Seelannin pörssiin.


title: Mega (verkkosivu)

text: Mega poikkeaa Megauploadista siinä, että tallennetut tiedot ovat poikkeuksellisen hyvin salattuja. Edes Megan ylläpitäjät eivät tiedä, mitä käyttäjät lataavat. Ajatuksena on, ettei ylläpitäjiä voi syyttää piratismin avustamisesta. Mega käyttää 128-bittistä toistaiseksi murtamatonta AES-salausjärjestelmää, sillä yli 128-bittinen (kuten AES-192 ja AES-256) salaus ei tuottaisi teoreettista lisäturvallisuutta ennen kvanttitietokoneita. Latauksien eheys tarkistetaan CCM-muunnoksella. Salaus, salauksien purku ja avainten generointi tuotetaan tilapäisesti JavaScriptillä, sillä HTML5 WebCryptoa ei ole toteutettu kaikille merkittäville verkkoselaimille.


Johannes Paavali II:n kansainvälinen lentoasema Krakova-Balice ( on kansainvälinen lentoasema Balicen kylässä noin 11 kilometriä länteen Krakovan keskustasta Etelä-Puolassa. Lentoasemalla on yksi kiitotie. Lentoaseman ja Krakovan päärautatieaseman välillä liikennöi "Balice Ekspres" -junalinja. Matka kestää noin 20 minuuttia.


title: Oikeusasiamies

text: Oikeusasiamies (ruotsiksi ja englanniksi ombudsman) on hallituksen tai parlamentin nimittämä taho, jonka tehtävänä on valvoa yleistä etua tutkimalla epäilyt valtion viranomaisten väärinkäytöksistä ja huonosta hallinnosta. Useissa maissa oikeusasiamiehellä on myös merkittävä rooli ihmisoikeuksien valvomisessa. Suomessa oikeusasiamiehestä käytetään nimitystä Eduskunnan oikeusasiamies.


title: Munkkiniemen kirkko

text:
Munkkiniemen kirkko Helsingin Munkkiniemessä on valmistunut vuonna 1954. Ennen Munkkiniemen seurakunnan itsenäistymistä vuonna 1961 se toimi Huopalahden seurakunnan sivukirkkona. Kirkon on suunnitellut arkkitehti Pauli Salomaa. Kirkko on rakennettu betonista ja puhtaaksi muuratusta tiilestä. Kirkkosalin lattia on porrastettu, se alenee ja kapenee pääovelta alttarille päin. Alttarin yläpuolella on kattoikkuna, josta lankeava valo on keskeinen tekijä muutoin pelkistetyssä kirkkosalissa. Kirkon sisäänkäynti on erikoinen, kirkkosaliin astutaan votiivilaivan ali. Kirkkosalin epäsymmetrinen muoto, materiaalien käyttö ja valaistusratkaisu ovat ominaisia juuri 1950-luvun kirkkoarkkitehtuurille. Kirkon pinta-ala on 302 m ja siellä on istumapaikat 440 henkilölle.
Alttariseinällä on pronssiveistos "Ristiinnaulittu", jonka tekijä on kuvanveistäjä Johannes Haapasalo. Myös saarnastuoli on salin alaosassa, lattian tasossa. Kirkon urut ovat 18-äänikertaiset ja ne on rakentanut Kangasalan Urkutehdas vuonna 1979.


title: Munkkiniemen kirkko

text: Kirkossa on erillinen kellotorni.


title: Lars Hedegaard

text: Lars Hedegaard (s. 19. syyskuuta 1942) on tanskalainen historioitsija, toimittaja ja kirjailija. Hedegaard on tullut tunnetuksi islamin kriitikkona, joka on käyttänyt voimakkaita sanankäänteitä.


title: Lars Hedegaard

text: Hän on alun perin toiminut historioitsijana ja lukion opettajana. Hän oli yksi "Fundamental historie" -perushistoriateoksen kirjoittajista ja toimitti 1980-luvulla yhden "Hvem Hvad Hvor" ("Mitä, missä, milloin") -vuositeoksen. Vuodesta 1982 hän oli Tanskan sosialistisen työväenpuolueen jäsen ja identifioitui marxilaiseksi.


title: Lars Hedegaard

text: Lars Hedegaard oli perustamassa tanskalaista islamia kritisoivaa sananvapausjärjestöä International Free Press Societya.


title: Lars Hedegaard

text: Vuonna 2011 Hedegaard sai syytteen vihapuheesta sen jälkeen kun hänen kommenttinsa, jossa sanottiin tyttöjen tulevan muslimi-isien raiskaamiksi, julkaistiin Internetissä. Hedegaard kertoi, ettei tarkoittanut kaikkien muslimien tekevän niin ja että kommentti oli irrotettu kontekstistaan. Hänet tuomittiin alimmalla oikeusasteella 5 000 tanskan kruunun sakkoihin, mutta tuomio kumottiin Tanskan korkeimmassa oikeudessa ja Hedegaard vapautettiin syytteestä.


title: Lars Hedegaard

text: Lars Hedegaard joutui 5. helmikuuta 2013 murhayrityksen kohteeksi Frederiksbergin kodissaan. Noin 25-vuotias vierasmaalaisen näköinen mies oli tekeytynyt postinjakajaksi, joka oli tuomassa pakettia. Kun Hedegaard avasi oven, mies yritti ampua häntä pistoolilla päähän, mutta luoti meni ohi. Ennen kuin mies ehti ladata aseensa uudestaan, Hedegaard sai taltutettua tämän. Ampuja pakeni paikalta.


title: Lars Hedegaard

text: Tanskan pääministeri Helle Thorning-Schmidt tuomitsi iskun ja totesi tilanteen olevan vielä vakavampi, jos motiivina oli Hedegaardin sananvapauden estäminen.


title: Demolition

text: Demolition voi tarkoittaa ainakin seuraavia:


title: Demolition (Girlschoolin albumi)

text: Demolition on englantilaisen heavy metal- yhtye Girlschoolin vuonna 1980 julkaistu esikoisalbumi. Albumin tuotti muun muassa Motörheadin kanssa työskennellyt Vic Maile.


title: Ten

text: Ten voi viitata johonkin seuraavista:


title: Aika (täsmennyssivu)

text: Aika voi viitata johonkin seuraavista:


title: Yleisluistelun Suomen-mestaruuskilpailut 2007

text: Suomen vuoden 2007 yleisluistelumestaruuksista kilpailtiin Helsingissä 16.-17.12.2006.


title: Attribuuttiteoria

text: Attribuuttiteoria käsittelee ihmisten hahmottamaa motivaatiota ja tutkii yksilön ja ympäristön välisten ilmiöiden syy–seuraussuhteita. Attribuuttioteoria selittää myös kuinka ihmisillä on tapana selittää onnistumiset omasta toiminnasta johtuviksi ja syyttää epäonnistumisista ympäristöä.


title: Home (täsmennyssivu)

text: Home voi tarkoittaa:


title: Greg Lake

text: Gregory Stuart ”Greg” Lake (10. marraskuuta 1947 Poole, Dorset – 7. joulukuuta 2016) oli brittiläinen muusikko, joka tunnettiin parhaiten urastaan progressiivista rockia soittavan King Crimsonin basistina ja laulajana, sekä Emerson, Lake & Palmer -yhtyeen basistina, kitaristina, laulajana sekä sanoittajana. Lake kuoli syöpään 69-vuotiaana 7. joulukuuta 2016.


title: Greg Lake

text:
Lake varttui rantalomakaupunki Bournemouthin köyhällä alueella. Hän sai 12-vuotislahjaksi äidiltään kitaran ja alkoi ottaa soittotunteja. Hän tutustui saman kitaranopettajan toiseen oppilaaseen Robert Frippiin. Jo näihin aikoihin Lake sävelsi sittemmin isoksi hitiksi muodostuneen kappaleensa ”Lucky Man”.
Cliff Richardia ja The Shadowsin Hank Marvinia ihaillut poika kiersi yhtyeestä toiseen kitaristina ja laulajana. Unit Four, The Time Checks ja vuoden 1967 paikkeilla The Shame, joka pääsi tekemään singlen seuraavana vuonna. Hän lauloi myös Shy Limbs -nimisen yhtyeen levyllä ja pääsi Mick Taylorin tilalle kokoonpanoon nimeltä The Gods, johon kuuluivat sittemmin Uriah Heep -yhtyeen keskeisinä jäseninä toimineet Ken Hensley ja Lee Kerslake. Juuri kun The Godsin piti alkaa levyttää, Lake lähti basistiksi ja laulusolistiksi ystävänsä Robert Frippin uuteen yhtyeeseen King Crimson.


title: Greg Lake

text: Emerson Lake & Palmerin hajottua 1979 Lake kokosi uuden yhtyeen, johon tulivat mukaan Thin Lizzyn entinen kitaristi Gary Moore, Rory Gallagherin kanssa soittanut rumpali Ted McKenna ja Joe Cockerin ja Gerry Raffertyn entinen kosketinsoittaja Tommy Eyre. Tällä kokoonpanolla syntyi ensimmäinen sooloalbumi "Greg Lake" 1981, jonka kitaravoittoinen soundi poikkesi täysin Emerson Lake & Palmerin tyylistä. Toisen sooloalbumin "Manoeuvres" (1983) jälkeen piti parin vuoden tauon musiikkiurallaan, kunnes palasi valokeilaan Asia-yhtyeen kiertueen laulusolistina, jäämättä kuitenkaan vakituiseksi yhtyeen jäseneksi.


title: Greg Lake

text: Vuonna 1986 ELP päätettiin koota uudelleen, nyt nimellä Emerson, Lake & Powell, rumpalina Cozy Powell. Yhtye teki yhden albumin ja maailmankiertueen. Alkuperäiseen kokoonpanoon ELP palasi Carl Palmerin paluun myötä 1990-luvun alussa ja julkaisi albumin "Black Moon" (1992). 1990-luvun loppuun asti Lake jakoi aikansa soolouran ja ELP:n kesken. Hän teki myös vapaaehtoistyötä kadonneiden lasten hyväksi.


title: Yleisluistelun Suomen-mestaruuskilpailut 1907

text: Suomen luistelumestaruudesta kilpailtiin Viipurissa 9.-10. helmikuuta 1907. Vain miehet kilpailivat. Kilpailuun otti osaa kaksitoista luistelijaa.


text: Epäviralliset lopputulokset.


title: Salomonsaarten maanjäristys 2013

text: Salomonsaarten lähellä tapahtui maanjäristys 6. helmikuuta 2013. Voimakkuutta eteläisellä Tyynellämerellä tapahtuneella maanjäristyksellä oli kahdeksan momenttimagnitudia. Maanjäristys aiheutti myös tsunamin, jonka vuoksi Tyynenmeren saarille annettiin tsunamivaroitus, joka kuitenkin peruttiin myöhemmin. Salomonsaarille tuli maanjäristyksen jälkeen noin metrin korkea tsunamiaalto, joka vaurioitti taloja. Ainakin kuusi ihmistä sai surmansa hyökyaalloissa.


title: Ryhmäkäyttäytyminen

text: Ryhmäkäyttäytyminen on ihmisten tapa käyttäytyä ryhmissä.


title: Ryhmäkäyttäytyminen

text: Ryhmien toimintaan liittyy muun muassa ryhmän koko, jäsenten sitoutuneisuus tavoitteisiin ja toimintaympäristö. Ihmiset liittyvät ryhmiin saavuttaakseen tarpeiden tyydytystä. Ryhmiä on useanlaisia esimerkiksi tuotantoryhmä, palveluryhmä, johtoryhmä ja projektiryhmä. Ryhmissä jäsentyy roolit, käyttäytymisnormit ja ryhmä asenteet.


title: Ryhmäkäyttäytyminen

text: Ryhmän muodostuminen alkaa yksilöiden tutustumisesta ja roolien muodostumisesta. Tutustumisesta johtuvan epävarmuuden vähennyttyä jäsenet alkavat laajentamaan roolirajoja, jolloin ristiriidat ovat todennäköisiä. Tämän jälkeen ryhmään alkaa muodostua normeja käyttäytymisen suhteen, eli roolien hakeminen ja ristiridat vähenee. Jossain vaiheessa ryhmä alkaa tehostamaan toimintaa saavuttaakseen ryhmän tavoitteet tehokkaasti.


title: Missä tahansa muualla

text: Missä tahansa muualla ("Anywhere but Here") on yhdysvaltalainen Wayne Wangin ohjaama draamaelokuva vuodelta 1999.


title: Missä tahansa muualla

text:
Adele August (Susan Sarandon) on eksentrinen nainen, joka asuu yhdessä vastahakoisen tyttärensä Ann:nin (Natalie Portman) kanssa. Hän päättää jättää pienen Wisconsinin ja muuttaa Beverly Hillsiin toteuttamaan unelmiaan. Adele on sekava ja aina yrittää käsitellä asioita helposti. Hän ostaa asioita, joihin hänellä ei ole varaa, ja hänen käytännön tyttärensä on järkyttynyt, kun hän tekee tätä.
Asuessaan Beverly Hillsissä, Adele improvisoi päivittäin, usein kykenemättä maksamaan laskujaan. Hän haluaa tyttärestään näyttelijän, mutta Ann on paljon enemmän kiinnostunut lähtemään pois Brownin yliopistoon. Kun Adele epäonnistuu monessa suhteessa, hän hyväksyy tyttärensä suunnitelmia ja päättää auttaa tätä.


title: Missä tahansa muualla

text: Elokuva tuotti 5, 6 miljoonaa dollaria sen avajaisviikonloppuna.


title: Spasskaja Polist

text: Spasskaja Polist () on kylä ja rautatieasema Tšudovon piirin Tregubovon kunnassa Venäjällä. Se sijaitsee Moskovan ja Pietarin välisen M10-valtatien varrella kahdeksan kilometriä Tregubovosta etelään. Kylässä ja asemalla on yhteensä 258 asukasta (vuonna 2009).


title: Spasskaja Polist

text: 1500-luvulla syntyneen kylän lähellä virtaa pieni Polistjoki. Myöhemmin sinne rakennettiin Vapahtajan eli Spasin kirkko, josta kylä sai toisen nimensä. Vuonna 1896 Spasskaja Polistista tuli Novgorodin läänin Novgorodin kihlakuntaan kuuluneen volostin keskus.


title: Spasskaja Polist

text: M10-valtatieltä haarautuu Spasskaja Polistissa Malaja Višeraan, Ljubytinoon ja Borovitšiin johtava maantie R53. Rautatieasema sijaitsee Tšudovon ja Novgorodin välisen radan varrella.


title: Spasskaja Polist

text: Kylässä toimii puunhankintayritys. Palveluihin kuuluu lastentarha, kulttuuritalo, kirjasto, lääkintäasema, kauppa, kahvila ja huoltoasema.


title: David Lagercrantz

text: David Gunnar Fransiscus Lagercrantz (s. 4. syyskuuta 1962 Solna) on ruotsalainen kirjailija ja toimittaja. Hän oli iltapäivälehti "Expressenin" palveluksessa vuoteen 1993 asti, jonka jälkeen hän siirtyi täyspäiväiseksi kirjailijaksi. Hän on julkaissut muun muassa reportaasikirjan "Änglarna i Åmsele" (1998), joka käsittelee Åmselen kolmoismurhaa, sekä romaaneja.


title: David Lagercrantz

text: Suomessa Lagercrantz tunnetaan jalkapalloilija Zlatan Ibrahimovićin elämäkerrasta. Lagercrantz haastatteli Ibrahimovićia yli sata tuntia. Kirja ilmestyi ruotsiksi marraskuussa 2011, ja sitä myytiin yli 500 000 kappaletta ennen saman vuoden joulua. Kirja on myyty yli 20 maahan, ja se oli ehdolla August-palkinnon saajaksi.


title: David Lagercrantz

text: Lagercrantzilta tilattiin neljäs osa Stieg Larssonin "Millennium"-romaanisarjaan. Kirja "Det som inte dödar oss", suomenkieliseltä nimeltään "Se mikä ei tapa", julkaistiin samanaikaisesti 25 maassa 27. elokuuta 2015.


title: David Lagercrantz

text: Lagercrantz on kirjailija Olof Lagercrantzin ja suomalaissyntyisen Martina Ruinin poika (filosofi Hans Ruinin tyttärenpoika). Hänen sisarensa on näyttelijä Marika Lagercrantz.


title: Bykovon lentoasema

text: Bykovon lentoasema () on vuonna 2011 yleisestä käytästä poistettu lentoasema Moskovan kaakkoispuolella Moskovan alueen Ramenskojen piirissä Venäjällä. Lentoasema sijaitsee linnuntietä noin 32 kilometriä Moskovan keskustasta kaakkoon ja on 13 kilometriä Moskovan kehätien kaakkoispuolella.


title: Bykovon lentoasema

text: Lentokenttä avattiin vuonna 1933, kiitotie oli aluksi ruohopeitteinen. Sittemmin kenttää parannettiin useaan otteeseen. Lentokenttä lopetti toimintansa 2010 ja se poistettiin 2011 Venäjän federaation siviililentoasemien listalta. Lentokenttää käytetään yhä federaation sisäministeriön helikopterilentoihin.


title: Organisaation kehittäminen

text: Organisation kehittäminen on osa johtamista, jossa organisaation toimintaa muutetaan.


title: Organisaation kehittäminen

text: Kurt Lewinin organisaatiomuutos mallin mukaisesti muutoksessa organisaation muutoksessa aluksi sulatetaan vanhat rakenteet, muutetaan niitä ja jäädytetään uudelleen.


title: Organisaation kehittäminen

text: Sulattaminen tarkoittaa yleensä organisaation aiheutettavaa šokkivaikutelmaa tekemällä suuri muutos. Sulattamisen jälkeen muutosta haluttuun suuntaan yritetään ohjata neuvottelun, tavoitteiden asetannan ja koulutuksen avulla. Muutoksen toteuduttua uudet käytännöt yritetään vakiinnuttaa käyttöön.


title: Organisaation kehittäminen

text: Yrityksen syntyvaiheessa yrittäjät tarvitsevat luovuutta tuotteen, palvelun, markkinoiden ja liiketoimintamallin luomisessa. Alkuvaiheessa kommunikointi on yleensä hyvin vapaamuotoista työntekijöiden keskuudessa ja vakiintuneita käytäntöjä ei ole syntynyt. Yrityksen kasvaessa johtajalta vaaditaan organisaation, ihmisten ja kasvun johtamista.


title: Organisaation kehittäminen

text: Seuraava vaihe onkin suunnan asettaminen. Suunnan asettaminen näkyy käytännössä esimerkiksi toimintojen organisointina esimerkiksi markkinointiin ja tuotantoon sekä seuranta/laskentajärjestelmien käyttöönottamisena. Kasvun myötä kommunikointi muuttuu virallisemmaksi. Tähän vaiheeseen kuuluu kriisi vapaudesta. Kolmannessa kasvun vaiheessa ilmenee yleensä onglemia kontrollin suhteen. Johdon on vaikea hallita toimintaa, joten yleensä vallan käyttöön voidaan ottaa työkaluja kuten kannustejärjestelmiä.


title: Organisaation kehittäminen

text: Neljännessä kasvun vaiheessa yritys järjestää toimintoja osakemarkkinoilta rahan saamista varten. Käytännössä yrityksen talousosasto järjestetään raportoimaan osakemarkkinoille.Viidennessä vaiheessa organisaation toimintaa yritetään kehittää paremmin toimivaksi. Usein toiminta järjestetään matriisiorganisaatioksi erikoisosaamisten käyttöön saamiseksi mahdollisimman laajaksi.


title: Organisaation kehittäminen

text: Liiketoimintamallin ymmärtäminen helpottaa organisaation kehittämistä.


title: Mynämäen lukio

text: Mynämäen lukio on Mynämäellä sijaitseva lukio. Koulu perustettiin vuonna 1925, jolloin sen nimi oli Mynämäen Yhteiskoulu. Lukiolupa Mynämäen lukiolle myönnettiin vuonna 1959. Uusklassismia edustavan rakennuksen on suunnitellut Yrjö Sadeniemi ja se valmistui 1930.


title: Mynämäen lukio

text: Lukioksi koulu muodostui vuonna 1976. Lukion nykyinen rehtori on Pekka Leino.


title: The Dissent of Man

text: The Dissent of Man on yhdysvaltalaisen punk rock -yhtyeen Bad Religionin viidestoista studioalbumi. Se on julkaistu 28. syyskuuta 2010 levymerkillä Epitaph Records.


title: The Dissent of Man

text: Albumi debytoi sijalla #35 Billboard 200 -listalla sekä sijalla #6 Billboard Independent Albums -listalla.


title: Aldolikondensaatio

text: Aldolikondensaatio on reaktio, jossa kaksi karbonyyliyhdistettä reagoi muodostaen α,β-tyydyttymättömän karbonyyliyhdisteen, tyypilisesti joko enonin tai enaalin. Aldehydikondensaatio voi tapahtu joko inter- tai intramolekulaarisesti.


title: Aldolikondensaatio

text:
Aldolikondensaatio voi olla joko happo- tai emäskatalysoitu reaktio. Molemmissa tapauksissa muodostuu ensin aldolituote aldoliadditioreaktiolla.
Happokatalysoitu aldolikondensaatio on tyypiltään E1-reaktio. Ensimmäisessä vaiheessa happo luovuttaa protonin aldolituotteen hydroksyyliryhmälle, josta tulee näin hyvä lähtevä ryhmä ja postuu vetenä. Näin muodostuu karbokationi ja vedyn irtoamisen jälkeen muodostuu α,β-tyydyttymätön karbonyyliyhdiste.


title: Aldolikondensaatio

text: Emäskätalysoitu aldolikondensaatio poikeaa mekanismiltaan happokatalysoidusta aldolikondensaatiosta. Emäskatalysoitu aldolikondensaatio noudattaa E1cB-reaktiomekanismia. Ensimmäisessä vaiheessa emäs poistaa aldolituotteen karbonyyliryhmään nähden α-asemalta olevalta hiileltä protonin muodostaen enolaatti-ionin. Tämän jälkeen seuraa enolaattianionin tautomerisoituminen karbonyyliyhdisteeksi ja hydroksyyliryhmä poistuu hydroksidi-ionina, jolloin katalyyttinä toimiva emäs vapautuu ja muodostuu α,β-tyydyttymätön karbonyyliyhdiste..


title: Misao Ōkawa

text: Misao Ōkawa (, 5. maaliskuuta 1898 – 1. huhtikuuta 2015 Osaka) oli japanilainen kimonokauppiaiden sukuun kuulunut nainen. Hän syntyi ja asui Osakan prefektuurissa.


title: Misao Ōkawa

text: Ōkawasta tuli maailman vanhin elävä nainen Koto Ōkubon kuoltua 12. tammikuuta 2013. Myöhemmin Ōkawasta tuli maailman vanhin elävä ihminen hänen maanmiehensä Jirōemon Kimuran kuoltua 12. kesäkuuta 2013. Ōkawa oli Hatsue Onon kuoltua 17. lokakuuta 2012 toinen kahdesta elossa olleesta henkilöstä, joka oli vahvistetusti syntynyt vuonna 1898. Toinen oli yhdysvaltalainen Gertrude Weaver (s. 4. heinäkuuta 1898). Ōkawasta tuli 28. elokuuta 2014 vanhimmaksi elänyt japanilainen ja aasialainen nainen hänen ohitettuaan Tane Ikain iän. Ōkawa oli viimeinen elossa ollut 1800-luvulla syntynyt japanilainen ja aasialainen. Ōkawa täytti 117 vuotta 5. maaliskuuta 2015. Hän oli ensimmäinen japanilainen ja aasialainen ja viides henkilö maailmassa, joka todistettavasti on saavuttanut vähintään 117 vuoden iän. Shigechiyo Izumin on aiemmin uskottu olleen vanhin koskaan elänyt japanilainen. 117 vuoden 27 päivän iän saavuttanut Ōkawa on kaikkien aikojen yhdeksänneksi vanhimmaksi vahvistetusti elänyt ihminen.


title: Indiga

text: Indiga () on taajama ja Timanin maalaiskunnan keskus Zapoljarnyin piirin länsiosassa Nenetsian autonomisessa piirikunnassa Venäjällä. Kylä sijaitsee Indigajoen suulla Barentsinmeren Indiganlahden pohjukassa. Nenetsian pääkaupunki Narjan-Mar sijaitsee linnuntietä noin 170 kilometriä itään. Ympärillä aukeaa laaja "Timanin tundra". Aluetta kuvaavat jopa 200-300 metrin korkeuteen nousevat harjanteet (osa Timanin selännettä).


title: Indiga

text: Timanin kyläneuvoston maalaiskunnassa asui yhteensä 799 ihmistä (2010 väestönlaskennan mukaan). Indiga on kunnan suurin taajama, ja esimerkiksi vuonna 1999 sen asukkaista noin puolet oli nenetsejä. Lisäksi asutusta on Indigan taajaman eteläpuolella sijaitsevassa Vyutšeiskin taajamassa.


title: Indiga

text: Timanin kunta on luonnonvaroiltaan rikasta aluetta, alueen kaivannaiset ovat toistaiseksi suurelta osin hyödyntämättä. Kunnan johdossa toimii Indigassa syntynyt, aiemmin öljy-yhtiö Lukoililla toiminut insinööri Sergei Talejev. Tieyhteydet alueella ovat puutteelliset. Taajaman rooliin ja liikenneyhteyksiin on kuitenkin suunniteltu erittäin merkittävää muutosta. Esimerkiksi Venäjän rautatiet esittää rakennussuunnitelmissaan uuden rautatien rakentamista etelästä, Komin tasavallan Sosnogorskista Indigaan vuoteen 2030 mennessä. Taajaman lähistölle on kaavailtu myös arktista satamaa.


title: Indiga

text: Alueen talouden perinteisiä toimialoja ovat poronhoito, metsästys ja kalastus. Indigassa on porotalouden ja kalojen tuotanto- ja vastaanottotoimintaa, kulttuurikeskus, koulu, terveyskeskus, sääasema ja pienlentokenttä, josta on lentoja piirikunnan pääkaupunki Narjan-Mariin.


title: Dark Blue

text: Dark Blue voi tarkoittaa ainakin seuraavia:


title: Koripallon naisten SM-sarjakausi 1955

text: Koripallon naisten SM-sarjakaudella 1955 Tampereen Pyrintö voitti seuran kolmannen Suomen mestaruuden. Hopeaa voitti helsinkiläinen Kilven Urheilijat ja pronssia Helsingin Visa. Sarjassa pelasi seitsemän joukkuetta.


title: Koripallon naisten SM-sarjakausi 1954

text: Koripallon naisten SM-sarjakaudella 1954 Helsingin Tarmo voitti seuran kolmannen Suomen mestaruuden. Hopeaa voitti helsinkiläinen Kilven Urheilijat ja pronssia Tampereen Pyrintö. Sarjassa pelasi kahdeksan joukkuetta.


title: Työväen Sivistysliitto

text: Työväen Sivistysliitto TSL on suomalainen työväenliikkeen sivistys- ja opintojärjestö. TSL perustettiin sisällissodan jälkeen 1. syyskuuta 1919 professori Väinö Voionmaan aloitteesta. Hän oli myös liiton puheenjohtajana vuoteen 1947 asti. Liittoon kuuluu sosialidemokraatteja lähellä olevia järjestöjä sekä ammattiliittoja.


title: Työväen Sivistysliitto

text: TSL:n sivistystyön malli haettiin aluksi Ruotsista, jossa toimi Arbetarnas Bildningsförbund -järjestö. Suomessakin sivistystyö sisälsi luentoja, joissa käsiteltiin kunnallistietoa, taloutta, kansainvälisiä kysymyksiä, sosialismia, ammattiyhdistysliikettä, sielutiedettä, siveysoppia ja kasvatusta. Työläiset perustivat TSL:n opintokerhoja ja sen kirjeopisto käynnisti etäopiskelun. Oma lehti "Työläisopiskelija" perustettiin välittämään tietoa liiton toiminnasta. SKDL ja SKP tulivat mukaan TSL:n toimintaan sotien jälkeen, mutta vuonna 1964 nämä perustivat oman Kansan Sivistystyön Liiton (KSL). 1970-luvulla TSL:n toiminta laajeni ennen kaikkea ammattiyhdistysten opintokerhojen ansiosta.


title: Jaakko Keränen

text: Jaakko Keränen (1. kesäkuuta 1883 Paltamo – 6. kesäkuuta 1979 Helsinki) oli suomalainen ilmatieteilijä. Hän oli Ilmatieteellisen keskuslaitoksen magneetikko vuosina 1911–1919, osastonjohtaja vuodesta 1921 ja laitoksen johtaja professorin arvonimellä 1933–1953. Helsingin yliopiston dosentti hän oli 1930–1953. Hänelle myönnettiin maatalous- ja metsätieteiden kunniatohtorin arvo 1958. Keränen julkaisi tutkimuksia ilmatieteen ja maamagnetismin aloilta. Hän oli Sodankylän geomagneettisen (myöh. geofysikaalinen) observatorion ensimmäinen johtaja 1913–1917.


title: Jaakko Keränen

text: Keränen ehdotti Ilmatieteen laitoksen siirtämistä Maatalousministeriön alaisuudesta kulkulaitosten ja yleisten töiden ministeriölle, myöhemmin Liikenneministeirölle. Siirto tapahtui 1968.


title: Jaakko Keränen

text: Keräsen puoliso oli Siiri Ingeborg Pajari, perheen tyttärestä Anna Liisa Haapasesta (s. 1915) tuli lääkäri.


title: Lauri Keso

text: Lauri Aleksanteri Keso (12. syyskuuta 1888 – 1. helmikuuta 1954) oli suomalainen tekniikan tutkija ja Suomen salaojituksen uranuurtaja. Hän toimi Salaojitusyhdistyksen toimitusjohtajana 1920–1946 ja uudestaan 1948–1954. Hänelle myönnettiin professorin arvonimi 1943.


title: Alstom Citadis

text: Alstom Citadis on ranskalaisen Alstom-yhtiön valmistama raitiovaunumalli. Sitä on myyty 40 kaupunkiin 1 600 kappaletta. Vuosina 2011-2012 maailmalla käyttöön otetuista vaunuista 60 % on ollut Citadis-malleja. Ranskassa kaikki uudet raitiovaunut ovat Citadiksia.


title: Koripallon naisten SM-sarjakausi 1953

text: Koripallon naisten SM-sarjakaudella 1953 Tampereen Pyrintö voitti seuran toisen Suomen mestaruuden. Hopeaa voitti Helsingin Tarmo. Sarja pelattiin kymmenen joukkueen laajuisena. Sarja oli jaettu itä- ja länsilohkoihin, joista Helsingin, Imatran ja Lahden joukkueet pelasivat itälohkoa. Länsilohkossa pelasivat Porin, Tampereen ja Turun joukkueet. Lohkojako jäi kuitenkin lyhytaikaiseksi ja siitä luovuttiin heti kauden jälkeen.


title: Koripallon naisten SM-sarjakausi 1953

text: Molemmat lohkot pelattiin kaksinkertaisina sarjoina. Lohkojen voittajat pelasivat keskenään loppuottelun mestaruudesta. Pronssimitaleista ei pelattu, mutta Koripalloliitto on tilastoinut pronssimitalit Kilven Urheilijoille. Tampereen Pyrintö voitti loppuottelussa Helsingin Tarmon lukemin 57:41


title: Adobe Muse

text: Adobe Muse (koodinimeltään) on Adobe Systemsin kehittämä tilausohjelma. Ohjelman tavoitteena on antaa suunnittelijoiden luoda nettisivuja ilman, että heidän tarvitsee kirjoittaa mitään koodia. Tämä sovellus on saatavilla Adobe Creative Cloudin kautta.


title: Vjatšeslav Bronnikov

text: Vjatšeslav Nikolajevits Bronnikov (s. 16. helmikuuta 1980) on kazakstanilainen jääpalloilija, pelipaikaltaan hyökkääjä. Hän edustaa Kirovin Rodinaa. Hän lukeutuu myös Kazakstanin maajoukkueen tärkeimpiin pelaajiin.


title: Vjatšeslav Bronnikov

text: Bronnikovin kasvattajaseura on Kirovin Rodina, missä hän on pelanut koko uransa eli vuodesta 2004 lähtien. Rodinassa hän saavutti pronssia kaudella 2005–2006.


title: Vjatšeslav Bronnikov

text: Kazakstanin maajoukkueessa Bronnikov debytoi kaudella 2004–2005. Hän on saavuttanut kolmesti maailmanmestaruuspronssia. Lisäksi hän on ollut useita kertoja maansa tärkein maalintekijä MM-kisoissa.


title: Vjatšeslav Bronnikov

text:
Seurajoukkueessa
Maajoukkueessa


title: Koripallon naisten SM-sarjakausi 1952

text: Koripallon naisten SM-sarjakaudella 1952 Lahden Koripalloilijat voitti seuran ensimmäisen Suomen mestaruuden. Hopeaa voitti Porin Veto.


title: Koripallon naisten SM-sarjakausi 1952

text: Kaudella pelattiin erilliset Suomen Koripalloliiton sekä Työväen Urheiluliiton mestaruussarjat. Molempien sarjojen voittajat kohtasivat toisensa ottelussa, jonka voittaja nousi Suomen mestariksi. Lahden Koripalloilijat voitti Porin Vedon luvuin 44:28. Edellisellä kaudella samojen joukkueiden kohtaaminen oli päättynyt porilaisten voittoon. Veto pelasi neljättä kertaa perättäin loppuottelussa.


title: Koripallon naisten SM-sarjakausi 1951

text: Koripallon naisten SM-sarjakaudella 1951 Porin Veto voitti seuran ensimmäisen Suomen mestaruuden. Hopeaa voitti Lahden Koripalloilijat. Veto voitti loppuottelun pistein 34:11.


title: Koripallon naisten SM-sarjakausi 1951

text: Kaudella pelattiin erilliset Suomen Koripalloliiton sekä Työväen Urheiluliiton mestaruussarjat. Molempien sarjojen voittajat kohtasivat toisensa ottelussa, jonka voittaja nousi Suomen mestariksi.


title: Koripallon naisten SM-sarjakausi 1950

text: Koripallon naisten SM-sarjakaudella 1950 Tampereen Pyrintö voitti seuran ensimmäisen Suomen mestaruuden. Hopeaa voitti Porin Veto. Pyrintö voitti loppuottelun korein 35-21.


title: Koripallon naisten SM-sarjakausi 1950

text: Kaudella pelattiin erilliset Suomen Koripalloliiton sekä Työväen Urheiluliiton mestaruussarjat. TUL:n loppuottelussa Porin Veto voitti Helsingin Tarmon niukasti 22-21. Molempien sarjojen voittajat kohtasivat toisensa ottelussa, jonka voittaja nousi Suomen mestariksi.


title: Green

text: Green voi viitata johonkin seuraavista:Green on myös seuraavien henkilöiden sukunimi:


title: Tom Jones (sanoittaja)

text: Tom Jones (s. 17. helmikuuta 1928 Littlefield) on yhdysvaltalainen sanoittaja ja käsikirjoittaja. Hän on uransa alusta lähtien työskennellyt säveltäjä Harvey Schmidtin kanssa. Jonesin ja Schmidtin vuoden 1960 Off Broadway -näytelmä "The Fantasticks" on teatterihistorian pisimpään esitetty musikaali. Näytelmän tunnetuin kappale on ”Try to Remember”, josta lukuisat artistit ovat tehneet cover-versioita. Jonesin Broadway-tuotantoon kuuluvat näytelmät "110 in the Shade" (1963), "I Do! I Do!" (1966) ja "Celebration" (1969).


title: Tom Jones (sanoittaja)

text: Jones ja Schmidt valittiin American Theatre Hall of Fameen vuonna 1998. Vuodesta 2012 lähtien he kuuluvat myös Songwriters Hall of Fameen.


title: Tom Jones (täsmennyssivu)

text: Tom Jones voi tarkoittaa seuraavia:


title: Ho Tši Minhin mausoleumi

text: Ho Tši Minhin mausoleumi (Viet: Lăng Chủ tịch Hồ Chí Minh) on Vietnamin presidentti Ho Tši Minhin muistoksi rakennettu mausoleumi, jossa hänen balsamoitu ruumiinsa lepää. Mausoleumi sijaitsee pääkaupungissa Hanoissa Ba Dinh -aukiolla.


title: Ho Tši Minhin mausoleumi

text: Mausoleumin rakennustyöt aloitettiin 2. syyskuuta 1973 ja rakennus vihittiin virallisesti käyttöön 29. elokuuta 1975. Mausoleumin ulkoasu muistuttaa paljon Leninin mausoleumia Moskovassa. Ho Tši Minhin mausoleumissa on kuitenkin viisto katto ja se on päällystetty harmaalla eikä punaisella graniitilla niin kuin Leninin mausoleumi. Mausoleumin seinässä lukee "Chủ tịch Hồ Chí Minh" (). Rakennus on 21,6 metriä korkea ja 41,2 metriä leveä.


title: Ho Tši Minhin mausoleumi

text: Mausoleumissa lepäävää Ho Tši Minhia voi käydä katsomassa joka päivä vierailuaikana 09:00–12:00. Panssarilasin alle suojattua ruumista vartioi kunniasotilas. Mausoleumissa vierailijoiden tulee peittää jalkansa, shortsit ja minihameet ovat kiellettyjä. Vierailijoiden täytyy olla hiljaa ja kävellä kahdessa rivissä. Kädet eivät saa olla taskuissa eivätkä ristittyinä. Tupakointi, juominen, syöminen, valokuvaus ja videokuvaus on kielletty mausoleumin sisällä. Mausoleumin säännöt koskevat henkilökuntaa, vartijoita ja vierailijoita.


title: Hannu Nyman (raviohjastaja)

text: Hannu Nyman (s. 2. helmikuuta 1956 Pori) on suomalainen raviohjastaja ja -valmentaja. Hän on toiminut Turussa Metsämäen raviradalla ratavalmentajana sen avaamisesta vuodesta 1978 lähtien. Sitä ennen hän valmensi Porin raviradalla.


title: Hannu Nyman (raviohjastaja)

text: Nyman on urallaan ohjastanut yli 1 300 voittoa. Hänen huippuvuotensa sijoittuivat 1980-luvulle ja 1990-luvun alkupuolelle. 2000-luvulla Nyman on vähentänyt ajotehtäviään ja ohjastaa nykyään vain muutamia kymmeniä ravilähtöjä vuodessa. Hänen isänsä Aarne Nyman oli yksi Suomen menestyksekkäimmistä raviohjastajista 1950–1970-luvuilla. Myös Hannu Nymanin veli Timo Nyman on raviohjastaja, joka on jo useita vuosia vaikuttanut Italiassa sekä Ruotsissa.


title: Hannu Nyman (raviohjastaja)

text: Hänen merkittävimpiä suurkilpailuvoittojaan ovat vuonna 1979 Mikkelissä ohjastettu Ravikuningattaren titteli tammalla Lenita sekä Derbyn voitto My Mintillä 1983. Hannu Nyman on isänsä ja veljensä tavoin tunnettu punaisesta ajoasustaan, jonka selässä on iso N-kirjain.


title: Mikkeller

text: Mikkeller on tanskalainen pienpanimo, joka on perustettu vuonna 2006 Kööpenhaminassa. Panimon perustivat kaksi olutharrastajaa Mikkel Borg Bjergsø ja Kristian Klarup Keller tuodakseen kotonaan pantu, laadukas olut tunnetuksi ja luodakseen "oluen ystävät haastavia makuja". Lisäksi inspiraationa toimivat amerikkalaiset panimot, jotka "eivät pelkää leikitellä ja rikkoa rajoja". Panimotoiminta oli aluksi pientä, kunnes kokeileva olut "Beer Geek Breakfast" toi Mikkellerille kansainvälistä menestystä. Tämän jälkeen Mikkeller valmistutti aluksi suunnittelemiansa oluita ainoastaan isommissa panimoissa, jolloin kaksikon ei tarvinnut ottaa isoa lainaa kalustohankintoja varten. Vuodesta 2007 Bjergsø on johtanut panimoa yksin, Kellerin siirryttyä journalistin töihin. Mikkeller on sittemmin valittu useasti Tanskan parhaaksi ja kaksi kertaa maailman viidenneksi parhaaksi panimoksi. Monet Mikkellerin oluet ovat olleet arvostelumenestyksiä ja jotkut niistä ovat myös voittaneet useita palkintoja.


title: Mikkeller

text: Mikkellerin oluita pidetään ainutlaatuisina, sillä monet niistä ovat kokeellisia ja perinteisiä makurajoja rikkovia. Mikkeller on historiansa aikana pannut yli 600 erilaista olutta, ja monista pienpanimoista poiketen Mikkeller on pannut monipuolisesti lähes kaikkia oluttyyppejä. Panimon tahti on huima, esimerkiksi vuoden 2010 aikana Mikkeller esitteli peräti 76 uutta olutta. Joitakin oluita pidetään pysyvästi valikoimassa, mutta useimmat ovat saatavilla vain rajoitetun ajan tai pienissä erissä. Tämä johtuu paitsi erilaisten oluiden määrästä myös siitä, että Mikkellerin tuotteet ovat nykyään olutharrastajien parissa niin haluttuja, ettei se pienpanimona pysty toimittamaan niitä kysyntää vastaavaa määrää.


title: Mikkeller

text: Panimon oluet pannaan edelleen suurimmaksi osaksi muissa panimoissa, kotimaan lisäksi Belgiassa, Norjassa, Englannissa ja Yhdysvalloissa, mutta kaikki reseptit suunnitellaan Mikkellerin panimolla. Yhteensä vuosituotanto on 8 500 hehtolitraa olutta. Lisäksi Mikkeller tekee tai on tehnyt yhteistuotanto-oluita muiden panimoiden, kuten skottilaisen BrewDogin, tanskalaisen To Ølin, norjalaisten Nøgne Ø:n ja Lervig Aktiebryggerin sekä yhdysvaltalaisten Cigar Cityn ja AleSmithin kanssa.


title: Mikkeller

text: Mikkellerin oluita myydään yli 40 maassa, ja panimolla on myös kaksi pubia sekä myymälä Kööpenhaminassa. Kesällä 2013 Mikkeller avasi kolmannen pubinsa San Franciscoon, ja loppuvuodesta panimolla on suunnitelmissa avata toinen ulkomainen pubi Bangkokiin. Suomessa Mikkellerin oluita on saatavilla rajoitetusti hyvin varustetuissa oluthuoneissa ympäri maata. Myös Alko myy muutamia Mikkellerin oluita erikois- ja vakiovalikoimassaan rajoitettuina myyntierinä.


title: Hannu Nyman (täsmennyssivu)

text: Hannu Nyman voi viitata seuraaviin henkilöihin:


title: Nicefly

text: Nicefly (oikealta nimeltään Jussi Nieminen, Hämeenlinna) on suomalainen musiikkituottaja sekä DJ.


title: Nicefly

text: Niemisellä on levytyssopimus portugalilaisen Powerful Records -yhtiön kanssa, jonka kautta hänen ensimmäisen singlensä, "Illumination" julkaistiin vuonna 2015. Kappale keräsi suosiota varsinkin portugalilaisten DJ:den live-seteissä sekä radiossa.


title: Nicefly

text: Nieminen on myös tuottanut remixejä monille kansainvälisesti tunnetuille artisteille, kuten The Chainsmokersille ja Capital Kingsille.


title: Papyrus P52

text: Rylandin papyrus ("Papyrus 52", P tai formula_1) on arkeologien Egyptistä löytämä tekstinpätkä, joka on todennäköisesti vanhin tunnettu katkelma Uudesta testamentista millään kielellä. Katkelman teksti koostuu käsinkirjoitetuista kreikankielisistä Johanneksen evankeliumin lauseiden osista ja se on ollut osa papyruskoodeksia. Katkelma on historiallisesti ajoitettu toisen vuosisadan alkupuoliskolle. Sitä säilytetään Manchesterissä John Rylandin yliopistokirjastossa.


title: Papyrus P52

text: Papyrus 52 bible-researcher.com


title: Salaojayhdistys

text: Salaojayhdistys ry on suomalainen yhdistys, jonka tarkoituksena on huolehtia salaojituksen laadusta Suomessa sekä toimia alan tiedottajana ja kouluttajana. Yhdistys on perustettu vuonna 1917 nimellä Suomen Salaojitusyhdistys. Vuodesta 1945 lähtien nimenä oli Salaojitusyhdistys ja sitten pitkään Salaojakeskus. Yhdistys vietti satavuotisjuhliaan vuonna 2017.


title: Salaojayhdistys

text: Vuonna 2016 yhdistyksellä oli jäseniä hieman alle 3 500. Salaojayhdistyksen jäsenet ovat pääosin viljelijöitä ja maatalousalan toimijoita.


title: Salaojayhdistys

text: Salaojayhdistyksen keskeisimmät tehtävät:


title: Salaojayhdistys

text: Salaojayhdistyksen rooli on muuttunut merkittävästi sadan vuoden aikana. Toiminta kasvoi vaatimattomasta alusta 1980-luvun merkittäväksi suunnittelu- ja neuvontajärjestöksi, jonka palveluksessa oli 120 henkilöä. 1990-luvun alun lama johti siihen, että salaojituksen suunnittelutoiminta siirrettiin valtakunnallisen maatalousneuvontajärjestön ja kahden maakunnallisen organisaation vastuulle. Laman jälkeen salaojitustoiminta on virkistynyt. Maatalouden rakennekehitys, heikko kannattavuus ja ympäristökysymykset ovat nostaneet kuivatuksen ja salaojituksen merkittävään rooliin suomalaisessa alkutuotannossa.


title: Salaojayhdistys

text: Yhdistys julkaisee jäsenilleen kerran vuodessa ilmestyvää jäsenjulkaisu-lehteä sekä Ajokeppi-julkaisua salaojaurakoitsijoille, salaojasuunnittelijoille, valtiohallinnolle sekä alan teollisuudelle.


title: Salaojayhdistys

text: Yhdistys tuottaa salaojituksen opetusmateriaalia ja järjestää vuosittain salaoja-ammattilaisten koulutustapahtuman, Salaojituksen neuvottelupäivät.


title: Salaojayhdistys

text: Yksi yhdistyksen tärkeimmistä tehtävistä on ylläpitää koko maan kattavaa salaojakarttatietokantaa, johon on ladattu lähes kaikki Suomen salaojakartat sadan vuoden ajalta.


title: Hirvenputki

text: Hirvenputki eli niittyhirvenputki ("Seseli libanotis") on kaksivuotinen tai monivuotinen, valkokukkainen sarjakukkaiskasvi.


title: Hirvenputki

text: Hirvenputki kasvaa 40–120 cm pitkäksi. Koko kasvi on karvainen. Varsi on ontto, mutta nivelkohdilta täyteläinen. Lehdet ovat varressa kierteisesti ja niiden kannat ovat tuppimaisia. Lehtilapa on kapean pitkulainen, hyvin hienoliuskainen ja yksi- tai kaksikertaa parilehdykkäinen. Lehdykät ovat parihalkoisia. Kukinto on kerrannaissarja. Kukan pää- ja pikkusarjat ovat suojuksellisia, suojuksen lehdet ovat kapeita. Pikkusarjoja on 30–40 kappaletta. Kukan teriö ja verhiö ovat viisilehtisiä. Selkäpuolelta karvaiset terälehdet ovat valkoisia tai joskus hieman punertavia. Hedelmä on 2,5–4 mm pitkä, litteähkö, leveän sukkulamainen paksuharjuinen ja karvainen.


title: Hirvenputki

text: Hirvenputkea ja sen alalajeja tavataan laajalla alueella lähinnä Euraasiassa. Päälevinneisyysalue ulottuu Saksasta ja Pohjois-Balkanilta Keski-Siperiaan saakka. Satunnaisemmin lajia kasvaa Euroopassa Pohjois-Espanjasta, Ranskasta ja Etelä-Italiasta Etelä-Englantiin ja Skandinavian eteläosiin saakka. Aasiassa lajia tavataan satunnaisesti paikoin Keski-Aasiassa, Itä- ja Pohjois-Siperiassa, Japanissa sekä Kiinassa. Lajia tavataan myös Pohjois-Afrikassa Marokossa.


title: Hirvenputki

text: Suomessa hirvenputkea tavataan yleisimmin Ahvenanmaalla, sekä mantereella Varsinais-Suomessa. Uudeltamaalta laji on kadonnut.


title: Hirvenputki

text: Hirvenputki kasvaa kuivilla niittytöyräillä ja pellonpientareilla. Laji on kalkinsuosija.


title: Kathiawarinhevonen

text: Kathiawarinhevonen on lämminverinen pienhevosrotu, joka on peräisin Intian Kathiawarin niemimaalta. Rotua käytetään Gujeratin ratsupoliisin ratsuina ja se on suosittu vauhdikkaassa seivästyspelissä.


title: Kathiawarinhevonen

text: Kathiawarinhevonen on itämaistyyppinen rotu, joka on arabianhevosen tavoin erittäin kestävä. Se on sisukas ja tulee toimeen vähällä. Sen luonne on rauhallinen, mutta joskus arvaamaton.


title: Kathiawarinhevonen

text: Kathiawarinhevonen on pienikokoinen, korkeimmillaan noin 150 cm. Sen rakenne on ylipäätään kapoinen, hienoluinen ja ohutlihaksinen. Pää on hienopiirteinen, korvat suuret ja muodoltaan kaarevat, kärjistä toisiaan koskettavat. Kaula on ohut ja lavat melko viistot. Selkä on pitkä, rintakehä kapea mutta syvä, lanne laskeva. Kathiawarinhevonen kantaa ylöskiinnittynyttä häntäänsä korkealla. Jalat ovat kapeat ja vahvat, kaviot hyvänmuotoiset ja kovat. Kintereet ovat yleensä käyrät.


title: Kathiawarinhevonen

text: Rodussa esiintyvät väritykset ovat rautias, ruunikko, mustanruunikko, kimo, voikkovärit ja kirjavat, ei kuitenkaan musta.


title: Kathiawarinhevonen

text: Kathiawarinhevosen tarkkaa syntyaikaa ei tiedetä, mutta rodun uskotaan syntyneen 1300-luvulla paikallisten ponien, arabianhevosten ja muiden itämaisten hevosten risteytymistä. Erään tarinan mukaan rotu olisi saanut alkunsa haaksirikkoutuneesta laivasta rantaan uineiden arabianhevosten risteydyttyä paikallisen kannan kanssa. Toisen selityksen mukaan mongolikeisarien aikaan Intiaan tuotiin itämaisia hevosia ja niitä käytettiin risteyttämiseen varta vasten.


title: Kathiawarinhevonen

text: Rotu on hyvin arvostettu kotialueellaan ja sitä ovat perinteisesti kasvattaneet varakkaat suvut. Nykyisin merkittävin kasvattajataho on valtion valvoma siittola Jungadhissa.


title: Kairon elokuvajuhlat

text: Kairon elokuvajuhlat () on vuosittainen tapahtuma Kairossa, Egyptissä. Se perustettiin vuonna 1976 arabimaailman ensimmäisenä kansainvälisenä elokuvafestivaalina. Vuonna 2006 tapahtuman johtoon nimitettiin näyttelijä ja muusikko Ezzat Abou-Ouf; häntä ennen tässä tehtävässä olivat toimineet Saad El-Din Wahba, Hussein Fahmy ja Sherif El Shoubashy.


title: Kairon elokuvajuhlat

text: Kamal el-Mallakh sai ajatuksen Kairon elokuvajuhlien perustamisesta vierailtuaan vuonna 1975 Berliinin elokuvajuhlilla. Tapahtuma on saanut FIAPF:n huippuluokituksen, ja sen yhteydessä jaetaan lukuisia palkintoja. Vuonna 2011 elokuvajuhlia ei pidetty. Egyptin yhteiskunnan epävakaa tilanne myös varjosti vuoden 2012 tapahtumaa.


title: Lokainhevonen

text: Lokainhevonen on lämminverinen pienhevosrotu, joka on peräisin Tadžikistanista.


title: Lokainhevonen

text: Lokainhevonen on pienikokoinen, erittäin kestävä ja melko nopea hevonen. Rodun nuorten hevosten suorituskykyä testataan säännöllisesti Dušanben ja Taškentin laukkaradoilla.


title: Lokainhevonen

text: Lokainhevonen on korkeudeltaan korkeimmillaan noin 150 cm, useammin pienempi ja jopa alle ponirajan, mutta rakenteeltaan ja erityisestä päänsä osalta hevosmainen. Pää on tavanomainen ja nenäpii suora. Kaula on lyhyt ja lihaksikas, lavat kohtalaisen viistot, rintakehä leveä ja syvä, selkä kiinteä ja lyhyenpuoleinen, takaosa lihaksikas. Jalat tapaavat olla voimakkaat ja kuivat, kuitenkin usein asennoiltaan virheelliset; kaviot ovat pienet ja hyvin kestävät.


title: Lokainhevonen

text: Rodussa esiintyvät väritykset ovat rautias, ruunikko, kimo ja voikkovärit, joskus myös musta. Karva on usein metallinkiiltoinen. Vuosina 1955-1970 rodun jalostuksessa vaikuttaneen oriin Farfor jälkeläisillä esiintyy kiharakarvaisuutta. Luonne on rauhallinen ja aulis.


title: Lokainhevonen

text: Lokainhevosen uskotaan kehittyneen 1500-luvulta alkaen Lokai-nimisen uzbekkipaimentolaisheimon jalostamana. Rotu pohjautuu paikalliseen tasankohevoseen, jota parannettiin risteyttämällä siihen arabian-, karabairin- ja jomudinhevosta sekä jonkin verran akhaltekeä ja turkomaanihevosta. Myöhemmin myös englannintäysiveristä ja terskinhevosta on käytetty rodun jalostuksessa.


title: Lokainhevonen

text: Lokainhevosia pidetään usein laitumella laumoissa vuoden ympäri. Eräs rodun käytöistä on perinteinen, hyvin vauhdikas kokpar-peli, jossa ratsukot kilpailevat vuohenruhon hallinnasta.


title: Gregorio Agós

text: Gregorio Agós Muruzabal (8. kesäkuuta 1913 – 8. syyskuuta 2001) oli uruguaylainen koripalloilija. Hän kilpaili vuoden 1936 kesäolympialaisissa Berliinissä ja kuului siellä kuudenneksi sijoittuneeseen Uruguayn miesten joukkueeseen.


title: To the Faithful Departed

text: To the Faithful Departed on irlantilaisen The Cranberriesin vuonna 1996 ilmestynyt kolmas studioalbumi.


title: To the Faithful Departed

text: Kaikki sanoitukset Dolores O'Riordan.


title: Luisa Tomas

text: Luisa Tomas (s. 24. maaliskuuta 1983 Luanda) on angolalainen koripalloilija. Hän kilpaili vuoden 2012 kesäolympialaisissa Lontoossa ja kuului siellä 12. sijoittuneeseen Angolan naisten koripallojoukkueeseen.


title: Ernest Roney

text: Ernest John Roney (8. kesäkuuta 1900 Lambeth – 1975 Blyth) oli brittiläinen purjehtija. Hän oli mukana saamassa hopeaa 8mR-tapahtumassa "Emilylla" vuoden 1924 kesäolympialaisissa Pariisissa. Hän sijoittui siinä lisäksi seitsemänneksi "Feolla" vuoden 1928 kesäolympialaisissa Amsterdamissa.


title: Ernest Roney

text: Myös Ernestin sisarukset Margaret ja Esmond Roney pääsivät kilpailemaan olympialaisiin.


title: Bob Morane

text: Bob Morane on belgialainen ranskankielinen sarjakuva. Sen luoja ja käsikirjoittaja on Henri Vernes. Suomessa julkaistut tarinat on piirtänyt William Vance.


title: Bob Morane

text:
Tarina "Ritarin miekka" ilmestyi Suomessa "Nastasarjat" -lehdissä 1965.
Sarjakuva ilmestyi uudelleen jatkosarjoina "Zoom" -sarjakuvalehdessä. Lehden ilmestymisen lakattua Bob Morane -albumeita julkaistiin Zoom-albumisarjassa, jota kustansi Sanoma-osakeyhtiö. Tämän jälkeen julkaisijana oli Semic.


title: Bob Morane

text: Sarjakuvan päähahmo on seikkailija Robert ”Bob” Morane. Hänen toverinsa on skotlantilainen William ”Bill” Ballantine. Tarinoille on ominaista kansainvälisyys sekä eksoottiset ympäristöt. Mielikuvitukselliset tekniset laitteet ja psyykkiset tapahtumat värittävät tarinoita. Toisaalta jotkin yksityiskohdat kuten autot ja lentokoneet ovat realistisia ja tunnistettavissa.


title: Bob Morane

text: Esimerkiksi tarinassa "Samurain silmä" Bob Morane näkee hotellissa nukkuessaan unta, jossa hän lepää suuressa, hiljaisessa kirkossa. Hän herää tähän ja toteaa aiemmin täyden hotellin tyhjäksi.Hänen käyttämänsä auto on Toyota Carina. "Silmät sumussa" -tarinassa on kauko-ohjattavia, puhaltimen ilmapatsaan varassa liikkuvia robotteja, joiden ”silmät” ovat sädease. "Kivijättiläisten kosto" sijoittuu Pääsiäissaarelle ja vajonneeseen kaupunkiin, joka on ollut Mú-mantereella. Seikkailun käynnistää Moranen saama telepaattinen viesti


title: Mark Dacascos

text: Mark Alan Dacascos (s. 26. helmikuuta 1964 Honolulu, Havaiji) on yhdysvaltalainen näyttelijä ja kamppailulajien taitaja.. Hän on esiintynyt elokuvissa, kuten "Mafian pyöveli", "Susien klaani" ja "Kehdosta hautaan". Dacascos on esiintynyt myös televisiosarjoissa Iron Chef America ja "Havaiji 5-0".


title: Pekkola

text: Pekkola on suomalainen sukunimi, joka on muun muassa seuraavilla henkilöillä:


title: Umskiptar

text: Umskiptar on norjalaisen yhden miehen black metal -yhtye Burzumin 21. maaliskuuta 2012 julkaistu albumi.


title: Oreot

text: Oreot ("Oreosomatidae") on pietarinkaloihin kuuluva heimo. Heimon lajeja tavataan syvistä vesistä Atlantista ja Intian valtamerestä.


title: Oreot

text: Oreoiden heimoon kuuluu 4 sukua ja noin 10 lajia, esimerkiksi oreo ("Oreosoma atlanticum"). Heimon kalat ovat keskikokoisia kaloja, ja suurimmat niistä voivat saavuttaa 60 cm:n pituuden. Tyypillisiä piirteitä oreolajeille ovat hyvin litteä ja korkea ruumis, suurikokoiset pää ja silmät, pitkät selkä- ja peräevät sekä pieni ja pyöreähkö pyrstöevä. Väriltään aikuiset oreolajit ovat tyypillisesti tuhkan- tai hopeanharmaita.


title: Oreot

text: Oreolajeja tavataan Atlantista, Intian valtamerestä ja Tyynestämerestä. Runsaimpia ne ovat eteläisellä pallonpuoliskolla Australian ja Uuden-Seelannin läheisyydessä. Eräitä lajeja tavataan myös Etelämantereen läheisyydestä. Heimon kalojen ravintoa ovat kalat, mustekalat ja äyriäiset. Oreot ovat syvänveden kaloja, joita tavataan tyypillisesti 400–1 500 metrin syvyydessä. Oreoita kalastetaan taloudellisesti merkittävissä määrin Australiassa, Uudessa-Seelannissa ja Japanissa.


title: Auran Helluntaiseurakunta

text: Auran Helluntaiseurakunta on itsenäinen seurakunta, joka on perustettu 2. huhtikuuta 2008 yhdistämällä Auranmaan helluntaiseurakunta ja Liedon lähetysseurakunta, joista jälkimmäinen edusti baptistilähetystä.


title: Auran Helluntaiseurakunta

text: Auran Helluntaiseurakunnan toimintamuotoina ovat jumalanpalvelukset, viikoittaiset rukouskokoukset, nuorisotyö, musiikkitapahtumia, lasten- ja nuortentilaisuuksia sekä pyhäkoulu.


title: Auran Helluntaiseurakunta

text: Seurakunta tekee lähetystyötä Espanjassa, Villenan kaupungissa.


title: Jarkko Niemi

text: Jarkko Niemi voi tarkoittaa seuraavia:


title: Jarkko Niemi (pyöräilijä)

text: Jarkko Niemi (s. 3. marraskuuta 1982 Tampere) on suomalainen pyöräilijä.


title: Jarkko Niemi (pyöräilijä)

text: Niemi on voittanut maantiepyöräilyn Elite-sarjan Suomen mestaruuden 2012. Ratapyöräilyssä hän voitti pisteajon Suomen mestaruuden 2014.


title: Jarkko Niemi (pyöräilijä)

text: Niemi sai vuonna 2018 varoituksen dopingista, sillä hänen näytteestään löytyi kiellettyä furosemidia. Näyte oli annettu harjoituskauden testissä marraskuussa 2017.


title: Ljapunovin epäyhtälö

text: Tilastotieteessä Liapounovin epäyhtälö on erikoistapaus Hölderin epäyhtälöstä. Sen mukaan reaaliluvuille formula_1


title: ADR-ajolupa

text: ADR-ajolupa ("European Agreement concerning the International Carriage of Dangerous Goods by Road") oikeuttaa autonkuljettajia kuljettamaan vaarallisia aineita yli vapaarajan. Se on voimassa niin kotimaisissa kuin kansainvälisissäkin kuljetuksissa. Ajoluvan saaminen edellyttää koulutusta sekä hyväksytysti suoritettua ajolupakoetta. Ajolupa on voimassa viisi vuotta, ja sen uusiminen edellyttää hyväksytysti suoritettua täydennyskurssikoetta. Virallisesti Suomessa käytetään termiä "vaarallisten aineiden kuljettaja" (VAK) .


title: ADR-ajolupa

text: ADR-ajoluvat lajitellaan viiteen luokkaan seuraavalla tavalla:


title: ADR-ajolupa

text:
Alkukoulutukset on jaettu seuraavalla tavalla:
Ajolupaa uusittaessa on ajoluvan haltijan suoritettava täydennyskurssi viimeistään ajoluvan päättymiseen mennessä, aikaisintaan kuitenkin 12 kk ennen ajoluvan vanhenemista. Tällöin ajolupa on voimassa jälleen seuraavat 5 vuotta. Täydennyskurssit on jaettu seuraavalla tavalla:
Vaarallisiksi aineiksi katsotaan sellaiset aineet, jotka ominaisuuksiensa johdosta voivat aiheuttaa vahinkoa ihmisille, omaisuudelle tai ympäristölle. Tällaisia ominaisuuksia ovat esimerkiksi räjähdys-, palo- tai säteilyherkkyys, myrkyllisyys ja syövyttävyys. Vaaralliset aineet on jaettu yhdeksään luokkaan:


title: ADR-ajolupa

text: Vapaarajalla tarkoitetaan sitä vaarallisen aineen määrää, jonka ylitettyään vaarallisen aineen kuljetukseen vaaditaan ADR-ajolupa. Alle vapaarajan kuljetuksiin ei siis tarvita erillisiä ajolupia. Vapaaraja riippuu aineen kuljetuskategoriasta, joita on yhteensä viisi kappaletta. Aineet on lajiteltu kuljetuskategorioihin vaarallisuutensa perusteella. Säiliökuljetuksissa ei sovelleta vapaarajaa, vaan tyhjänkin säiliön kuljettaminen vaatii ADR-ajoluvat ja erityisesti säiliöajoluvat.


title: ADR-ajolupa

text:
Kuljetuskategoriat ovat seuraavat:
Vapaaraja tarkistetaan kahdella tavalla:


title: ADR-ajolupa

text: Kaikissa vaarallisten aineiden kuljetuksissa tulee täyttyä seuraavat vaatimukset:


title: ADR-ajolupa

text: Vapaarajan ylittävissä vaarallisten aineiden kuljetuksissa tulee täyttyä seuraavat vaatimukset:


title: ADR-ajolupa

text: Seuraavat valtiot ovat tällä hetkellä liittyneet ADR-sopimukseen:


title: ADR-ajolupa

text: Alankomaat, Albania, Andorra, Azerbaidžan, Belgia, Bosnia ja Hertsegovina, Bulgaria, Espanja, Irlanti, Italia, Itävalta, Kazakstan, Kreikka, Kroatia, Kypros, Latvia, Liechtenstein, Liettua, Luxemburg, Makedonia, Malta, Marokko, Moldova, Montenegro, Norja, Portugali, Puola, Ranska, Romania, Ruotsi, Saksa, Serbia, Slovakia, Slovenia, Suomi, Sveitsi, Tanska, Tšekki, Tunisia, Ukraina, Unkari, Valko-Venäjä, Venäjä, Viro ja Yhdistynyt kuningaskunta.


title: Pontus Tidemand

text: Pontus Tidemand (s. 10. joulukuuta 1990) on ruotsalainen ralliautoilija, joka ajoi kaudella 2018 WRC2-luokassa Skoda Motorsportin autolla. Vuonna 2017 hänet kruunattiin WRC2-luokan mestariksi.


title: Pontus Tidemand

text: Ensimmäisen MM-osakilpailunsa Tidemand ajoi vuoden 2012 Ruotsin MM-rallissa. Vuotta myöhemmin hän kilpaili samassa rallissa ensimmäistä kertaa WRC-autolla. Vuonna 2013 hän voitti rallin junioreiden maailmanmestaruuden Ford Fiesta R2-autolla voitettuaan Portugalin, Saksan ja Ranskan osakilpailut.


title: Pontus Tidemand

text: Vuonna 2014 Tidemand ajoi Ruotsin rallissa WRC-autolla kahdeksanneksi, ja osallistui WRC2-luokan autolla kolmeen sarjan osakilpailuun, onnistuen voittamaan Saksan osakilpailun. Seuraavana vuonna hän pääsi Skoda Motorsportin talliin, ja voitti Aasian-Tyynenmeren mestaruussarjan (APRC),sekä sijoittui WRC2-luokassa kauden jälkeen tuloksissa viidenneksi. Vuonna 2016 hän keskittyi pääosin WRC2-luokkaan, ja sijoittui tuloksissa viidenneksi.


title: Pontus Tidemand

text: Vuonna 2017 Tidemand voitti WRC2-luokan maailmanmestaruuden ajamalla viidessä osakilpailussa luokan voittoon. Vuonna 2018 hän sijoittui WRC2-luokan lopputuloksissa hopealle tallikaverinsa Jan Kopeckyn jälkeen.


title: Pontus Tidemand

text: Vuodelle 2019 Tidemand sai hieman yllättäen WRC-auton Monte Carlon ja Ruotsin osakilpailuihin.


title: Pontus Tidemand

text: Tidemandin isäpuoli on norjalainen ralliautoilija Henning Solberg, vuoden 2003 maailmanmestarin Petter Solbergin veli.


title: Ammunnan maailmanmestaruuskilpailut 1954

text: Vuoden 1954 ammunnan maailmanmestaruuskilpailut järjestettiin Caracasissa, Venezuelassa.


title: Angela Cardoso

text: Angela Cardoso (s. 9. huhtikuuta 1979 Luanda) on angolalainen koripalloilija. Hän kilpaili vuoden 2012 kesäolympialaisissa Lontoossa ja kuului siellä 12. sijoittuneeseen Angolan naisten joukkueeseen. Cardoso pelaa pienenä laitahyökkääjänä. Hänen seuransa oli kaudella 2011–2012 Primeiro de Agosto, ja tätä ennen hän oli pelannut myös Interclubessa. Hän on opiskellut liikkeenjohtoa Angolan Lusíada-yliopistolla.


title: Angela Cardoso

text: Vuonna 2011 Cardoso oli mukana voittamassa koripallon naisten Afrikan-mestaruuskilpailuja. Lisäksi hän oli joukkueineen sijoittunut niissä kolmanneksi vuonna 2007.


title: Tšekkoslovakian vallankaappaus 1948

text: Tšekkoslovakian vallankaappaus 1948 oli Tšekkoslovakian kommunistisen puolueen veretön valtaantulo 25. helmikuuta 1948.


title: Tšekkoslovakian vallankaappaus 1948

text: "Vallankaappaus"-sana on määritelty tarkoittamaan vallanvaihdosta, jolla ei ole suurta yhteiskunnallista vaikutusta. Tässä mielessä tapahtuma on enemmän kuin vallankaappaus. Sana sopii kuitenkin käytettäväksi tässä, koska vallanvaihdos oli vallanpitäjien sisäinen ”palatsivallankumous”. Joskus on myös käytetty nimeä Tšekkoslovakian kansandemokraattinen vallankumous.


title: Tšekkoslovakian vallankaappaus 1948

text: Pääministeri Klement Gottwaldin johtama kommunistinen puolue TKP oli vähitellen vahvistunut, ja mieliala maassa oli Neuvostoliitolle myönteinen. Esimerkiksi sudeettisaksalaisilta takavarikoidun omaisuuden jakaminen luettiin kommunistien ansioksi. Vuoden 1946 vaaleissa TKP sai 36 % äänistä. Neuvostoliiton painostus oli epäsuoraa, sillä maassa ei ollut venäläisiä joukkoja.


title: Tšekkoslovakian vallankaappaus 1948

text: Helmikuussa 1948 maan monipuoluehallitus riitaantui sisäisesti ja useimmat ei-kommunistiset ministerit erosivat siitä. Kommunistien kannattajat liikehtivät voimakkaasti järjestäen esimerkiksi tehtaisiin työläisneuvostoja, jotka pyrkivät ottamaan määräysvallan tehtaallaan. Presidentti Edvard Beneš pelkäsi sisällissotaa ja nimitti kommunistienemmistöisen hallituksen 25. helmikuuta 1948. Kommunistit eivät sen jälkeen enää luovuttaneet valtaa muille puolueille. Toukokuussa hyväksyttiin uusi kansandemokraattinen perustuslaki, jota Beneš piti laittomana. Hän erosi presidentin virasta 7. kesäkuuta 1948. Maassa kansallistettiin kaivos- ja raskasteollisuus sekä pankit ja vakuutuslaitokset. Yhteiskunnan haltuun siirtyi tällöin 60 % teollisuudesta. Sosialisointia täydennettiin vielä huhtikuussa maareformilla, perustamalla valtion vakuutuslaitos ja uudistamalla koulujärjestelmä. Ainoastaan maataloudessa säilyi pienessä määrin yksityisomistusta.


title: Tšekkoslovakian vallankaappaus 1948

text: Tšekkoslovakian vallankaappaus heijastui Suomeenkin. Monet suomalaiset kommunistit katsoivat, että vallankaappausta pitäisi yrittää Suomessakin. Vahvat huhut väittivät, että SKP:n (SKDL:n) eduskuntaryhmän puheenjohtaja Hertta Kuusinen olisi Messuhallin puheessa 24.3. julistanut, että ”Tšekkoslovakian tie on myös meidän tiemme”. Puolustusvoimat lisäsi tiettyjen kohteiden suojaamista ja presidentti J. K. Paasikivi oikeutti pääesikunnan ryhtymään liikekannallepanon valmisteluihin. SKP:n ja Moskovan arkistoja tutkinut historioitsija Kimmo Rentola ei ole löytänyt arkistoista mitään merkittävää todistetta SKP:n kaappaushankkeesta, vaikka yksittäisiä kaappaukseen halukkaita tiedetään olleen. Rentolan mukaan puolue katsoi Suomen tilanteen olevan epäedullinen kaappaukselle ja SKP:n olleen jopa haluton muuttamaan Suomi kommunistiseksi.


title: Kyröskoski (maalaus)

text: Tässä ruskea- ja mustasävyisessä maalauksessa valkoinen Kyröskoski laskeutuu kuohuen kalliorinnettä alas. 1800-luvun puolivälistä alkaen pohjoinen erämaa alkoi saada keskeistä merkitystä kansallisena symbolina. Kyröskoski oli Länsi-Suomen tunnetuimpia nähtävyyksiä tuohon aikaan, ja sen ajan muutkin taiteilijat kuvasivat sitä töissään.


title: Kyröskoski (maalaus)

text: Holmberg teki "Kyröskoski"-maalauksen opiskeluaikanaan Düsseldorfissa ilman paikan päällä tehtyjä harjoitelmia. Hän käytti apunaan P. A. Kruskopfin 1840-luvulla koskesta tekemää laveerausta ja myös Zachris Topeliuksen koskesta teokseen "Finland framställdt i teckningar" kirjoittamaa kuvausta.Nuorella taiteilija opiskelijalla oli kunnianhimoinen tarve todistaa kykynsä maalata vaikeitakin aiheita ja siksi hän valitsi tämän aiheen. Hän otti maalatessaan mallia Dûsseldorfissa suosituista Andreas Achenbachin norjalaisista ja ruotsalaisista koskikuvista. Werner Holmberg saikin aikaan dynaamisimman siihenastisista suomalaisista maisemamaalauksista. Teos oli samalla kertaa sekä erämaaromanttinen että realismiin viittaava.


title: Kyröskoski (maalaus)

text: Hän teki tästä aiheesta vuonna 1857 myös tussein ja vesivärein laveerauksen, jossa hän kuvasi Kyröskoskea sivulta


title: Samir Adam

text: Samir Omar Mogne Adam (s. 5. joulukuuta 1983 Maputo) on mosambikilainen koripalloilija, pelipaikaltaan laitahyökkääjä. Hän kuuluu Mosambikin koripallomaajoukkueeseen ja osallistui koripallon Afrikan-mestaruuskilpailuihin 2009. Hän on pelannut Espanjassa Prat Joventutin ja Adepal Alcázarin joukkueissa. Yliopistotasolla hän pelasi South Dakota School of Mines and Technologyssa.


title: Jan Vreede

text: Jan Johannes Anthony Arnoldus Vreede (19. tammikuuta 1900 Zaandam – 17. helmikuuta 1989 Amsterdam) oli alankomaalainen purjehtija. Hän kilpaili vuoden 1924 kesäolympialaisissa Pariisissa ja oli mukana saamassa kuuden metrin luokassa pronssia "Willem-Sixillä".


title: Kollinjoen seisake

text: Kollinjoen seisake () oli Suomen rataverkkoon kuulunut pysäkki Joroisten kunnassa rataosalla . Pysäkki otettiin käyttöön 1950. Kollinjoki jätettiin miehittämättömäksi toukokuussa 1969, kun junien kohtaamiset oli järjestelty toisille asemille lastaustoiminnan päättymisen myötä. Henkilöliikenne lopetettiin kesäkuussa 1984 ja liikennepaikka suljettiin kokonaan vuotta myöhemmin kesäkuussa 1985.


title: Kollinjoen seisake

text: Kollinjoella oli sivuraide, ja pysäkki toimi erikoispitkien tavarajunien kohtaamispaikkana. Asemarakennus paloi tuhopoltossa heinäkuussa 1981.


title: Amaranthe (albumi)

text: Amaranthe on tanskalais-ruotsalaisen Amaranthe-yhtyeen esikoisalbumi. Se julkaistiin 13. huhtikuuta 2011 (iTunesissa 11. huhtikuuta 2011). Syyskuussa 2011 albumista julkaistiin erikoisversio, jossa on kaksi bonuskappaletta.


title: Vesihiisi (Rovaniemi)

text: Vesihiisi on Rovaniemen kaupungin uimahalli. Vesihiidessä on yksi 25 metrin allas, jossa on yhden ja kolmen metrin ponnahduslauta sekä viiden metrin hyppytaso. Vesihiidessä on myös lastenallas, jossa on liukumäki, hieronta-allas ja kahluuallas.


title: Vesihiisi (Rovaniemi)

text: Vuonna 1967 valmistuneen Rovaniemen uimahallin ovat suunnittelleet arkkitehdit Olli ja Eija Saijonmaa. Sen peruskorjauksen suunnitteli Juha Paldanius.


title: Maailmankaikkeuden kiihtyvä laajeneminen

text: Maailmankaikkeuden kiihtyvällä laajenemisella viitataan havaintoon, että maailmankaikkeuden laajeneminen tapahtuu kiihtyvällä vauhdilla, eli skaalatekijällä on positiivinen toisen kertaluvun derivaatta. Käytännössä siis kaukaiset galaksit etääntyvät toisistaan yhä kiihtyvällä vauhdilla, ja kiihtyvyys on sitä suurempi, mitä kauempana galaksit jo ovat toisistaan.


text: Kiihtyvän laajenemisen havaitsivat ensimmäisten joukossa Saul Perlmutter, Brian Schmidt ja Adam Riess. He saivat havaintojensa ansiosta Nobelin fysiikanpalkinnon vuonna 2011.


text: Kiihtyvää laajenemista on yritetty selittää maailmankaikkeuden malleilla, joihin kuuluu jonkinlainen pimeän energian muoto. Tällä energialla olisi negatiivinen paine, ja sitä voitaisiin kuvata yksinkertaisesti kosmologisena vakiona tai tyhjiöenergiana. Pimeän energian olemassaoloa pidetään nykyisin lähes varmana.


text: Maailmankaikkeuden laajentuessa tavallisen aineen, säteilyn ja pimeän aineen tiheys siinä vähenee nopeammin kuin pimeän energian tiheys, mikä tekee kaikkeudesta lopulta pimeä energia -voittoisen. Toisin sanoen maailmankaikkeuden koon kaksinkertaistuessa pimeän energian tiheys pysyy likimain tai täysin vakiona (mikäli se on kosmologinen vakio), mutta muun aineen ja energian tiheys muuttuu kahdeksan kertaa pienemmäksi.


text: Nykyisten havaintojen mukaan pimeän energian energiatiheys maailmankaikkeudessa on jo nyt suurempi kuin muun aineen ja energian tiheys. Malleissa, joiden mukaan pimeä energia on kosmologinen vakio, maailmankaikkeus tulee laajentumaan eksponentiaalisesti. Lopulta kaikki paikallisen superjoukon ulkopuolella olevat galaksit ovat niin punasiirtyneitä, että niitä on lähes mahdotonta havaita.


title: The Last September

text: The Last September () on vuonna 1999 ensi-iltansa saanut Deborah Warnerin ohjaama ranskalais-brittiläis-irlantilainen romanttinen draamaelokuva, jonka pääosissa ovat Maggie Smith, Michael Gambon, Keeley Hawes, David Tennant, Lambert Wilson, Jane Birkin ja Fiona Shaw. "The Last September" perustuu Elizabeth Bowenin samannimiseen romaaniin vuodelta 1929.


title: The Last September

text: "The Last September" kuvattiin Irlannissa. Elokuva sai ensi-iltansa Cannesin elokuvajuhlilla Ranskassa 16. toukokuuta vuonna 1999. Teatterilevitykseen elokuva pääsi Ranskassa 23. elokuuta vuonna 2000. Kanadassa elokuvaa esitettiin Montrealin elokuvajulilla 27. elokuuta 1999 ja Toronton elokuvajuhlilla 17. syyskuuta 1999. Yhdysvalloissa elokuva sai ensi-iltansa New Yorkissa 21. huhtikuuta vuonna 2000 ja teatterilevitykseen elokuva pääsi 28. huhtikuuta. Irlannissa ja Isossa-Britanniassa elokuva julkaistiin 5. toukokuuta 2000.


title: The Last September

text: Elokuva oli ehdolla Kultaiseen sammakkoon parhaasta kuvauksesta (Sławomir Idziak) Camerimagen elokuvajuhlilla vuonna 1999. Lionsgate julkaisi "The Last Septemberin" DVD:lle 12. syyskuuta vuonna 2000.


title: Rauan Isalijev

text: Rauan Orynbasarovits Isalijev (s. 13. toukokuuta 1988) on kazakstanilainen jääpalloilija, pelipaikaltaan hyökkääjä. Hän edustaa Novosibirskin Sibselmašia. Hän lukeutuu myös Kazakstanin maajoukkueen tärkeimpiin pelaajiin.


title: Rauan Isalijev

text: Isalijevin kasvattajaseura on Uralskin Akžaiyk, missä hän on pelasi vuoteen 2008. Sen jälkeen hän on ollut kakis kautta niin Arkangelin Vodnikissa kuin Nižni Novgorodin Startin sekä kaudesta 2012 lähtien Novosibirskin Sibselmašissa


title: Rauan Isalijev

text: Kazakstanin maajoukkueessa Isalijev debytoi kaudella 2006-07. Hän on saavuttanut kolmesti maailmanmestaruuspronssia.


title: Rauan Isalijev

text: Maajoukkueessa


title: Uolevi Poppius

text: Uolevi Poppius (25. maaliskuuta 1896 Helsinki – 10. syyskuuta 1978 Helsinki) oli suomalainen kenraaliluutnantti, joka teki uransa tykistön aselajissa ja toimi puolustusvoimien kaasusuojelun kehittäjänä 1920-luvun lopusta lähtien. Sotavuosina hän toimi päämajan kaasusuojelukomentajana. Myöhemmin 1947–1956 hän toimi myös tykistön tarkastajana.


title: Uolevi Poppius

text: Poppius kävi tykistöupseerikurssin vuonna 1918 sekä teknillisen korkeakoulun ja sotakorkeakoulun sotateknilliset opinnot 1923–1927 ja nimitettiin 1928 ye-upseeriksi. Samaan aikaan hän toimi KTR 1:ssä nuorempana upseerina ja patterin päällikkönä. Myöhemmin hän toimi yleisesikunnassa toimistoupseerina ja -päällikkönä kaasusuojelu- ja väestönsuojelutehtävissä. Sotavuosien päämajan kaasusuojelukomentajuuden jälkeen vuodet 1945–1947 Poppius oli pääesikunnan sotatalouspäällikkö. Hänen toimikautensa tykistön tarkastajana 16.2.1947–25.3.1956 oli toistaiseksi pisin jakso tykistökenraali Vilho Nenosen jälkeen.


title: Uolevi Poppius

text: Ylennykset: Vänrikki 1918, luutnantti 1920, kapteeni 1923, majuri 1927, everstiluutnantti 1930, eversti 1939, kenraalimajuri 1946, kenraaliluutnantti 1951.


title: Uolevi Poppius

text: Poppius oli mukana myös järjestötoiminnassa. Hän oli Nykyaikaisen 5-ottelun Liiton puheenjohtaja vuodesta 1949 ja Sotatieteellisen Seuran puheenjohtaja vuodesta 1955.


title: Uolevi Poppius

text: Hänen vanhempansa olivat näyttelijä Olga Poppius ja Tullihallituksen pääjohtaja Wille Poppius.


title: Albert Mol

text: Albert Mol (1. tammikuuta 1917 Amsterdam – 9. maaliskuuta 2004 Laren) oli alankomaalainen kirjailija, näyttelijä ja televisiokasvo, joka esiintyi elokuvissa ja televisio-ohjelmissa 60 vuotta kestäneen uransa aikana. Hän kuoli aneurysmaan.


title: Kieletär

text: Kieletär oli vuosia 1871–1875 ilmestynyt aikakauskirja, jonka julkaisija oli August Ahlqvist. Lehteä ilmestyi seitsemän numeroa. Se sisältää tutkimuksia, arvosteluja ja muistutuksia suomalaisen kirjallisuuden ja kielitieteen aloilta.


title: Poppari

text: Poppari on arkikielen nimitys popmusiikin esittäjälle tai harrastajalle.


title: Poppari

text:
Ensimmäisiä poppareita olivat 1960-luvulla. Silloin huomattiin, että on olemassa uusi varhaisnuorten ja teini-ikäisten yleisö. Popmusiikki on jakautunut 1970-luvulta lähtien moniksi eri tyyleiksi, kuten purukumipop, teini-pop, dancepop, pop rock, ym...
Joskus popkulttuuri on muutakin kuin musiikkia, esimerkiksi pop-taidetta.


title: Reikäsaha

text: Reikäsaha on saha, jolla voi tehdä reikiä porakoneen avustamana. Sovellettuja materiaaleja ovat esimerkiksi puu ja muovi. Sahaa on olemassa ainakin kolmena eri versiona:


title: Reikäsaha

text: Työkalun käyttökohteina ovat tapaukset, joissa poran tai pistosahan käyttäminen ei olisi käytännöllistä.


title: Åke Kihlman

text: Åke Henrik Kihlman (15. huhtikuuta 1901 Helsinki – 26. joulukuuta 1968) oli suomalainen teollisuusjohtaja. Hän sai vuorineuvoksen arvon 1951. Hän oli Tampellan toimitusjohtaja 1959–1961 ja sen jälkeen vielä johtokunnan puheenjohtaja. Hän oli myös Kaukomarkkinat Oy:n johtokunnan puheenjohtaja vuodesta 1947.


title: Freedomland

text: Freedomland ("Freedomland") on vuonna 2006 ensi-iltansa saanut Joe Rothin ohjaama elokuva, jonka pääosia esittävät Samuel L. Jackson ja Julianne Moore. Rasismiaiheisen elokuvan käsikirjoituksen teki Richard Price samannimisen romaaninsa pohjalta.


title: Sophie Scholl – viimeiset päivät

text: Sophie Scholl – viimeiset päivät ("Sophie Scholl – Die letzten Tage") on vuonna 2005 ensi-iltansa saanut Marc Rothemundin ohjaama elokuva, joka kertoo natsiajan Valkoinen Ruusu -vastarintaliikkeen johtajasta Sophie Schollista. Nimiosaa esittää Julia Jentsch.


title: Kyröskoski (täsmennyssivu)

text: Kyröskoski voi tarkoittaa seuraavia:


title: Mirva Pynnönen

text: Mirva Pynnönen (o.s. Hämäläinen, s. 30. elokuuta 1962) on suomalainen kävelijä, Suomen mestari ja arvokisaedustaja. Hänen aktiiviuransa sijoittui 1980- ja 1990-luvuille, jolloin hän edusti seuratasolla Lahden Urheilijoita, Esbo Idrottsföreningia ja Konneveden Urheilijoita. Pynnönen on vastannut itse omasta valmennuksestaan lukuun ottamatta vuotta 1987, jolloin hän harjoitteli vuoden Juha Väätäisen opeissa.


title: Mirva Pynnönen

text: Pynnönen voitti ulkoradoilla yhden Suomen mestaruuden ja hallissa kaksi. Hän saavutti vuosina 1985–1997 yhteensä 14 SM-mitalia, joista neljä hallissa. Pynnönen edusti Suomea EM-kisoissa vuosina 1986 ja 1990, MM-kisoissa 1987 ja sisäratojen MM-kisoissa 1987, joissa hän saavutti parhaan arvokisasijoituksensa ollen seitsemäs. Ulkoratojen arvokilpailuista Pynnösen paras saavutus oli vuoden 1986 EM-kisojen kymmenes sija.Universiadit, 5000 m kävely


title: Mirva Pynnönen

text:
1987 - 5.sija
PM -kävelyt 10 000 m


title: Mirva Pynnönen

text: 1985 - 2.sija


title: Parittelun jälkeen peto on uupunut

text: Parittelun jälkeen peto on uupunut tai televisioesityksessä "Intohimon hinta" ("Post coïtum animal triste") on vuonna 1997 ensi-iltansa saanut Brigitte Roüanin ohjaama elokuva uskottomasta aviovaimosta. Ohjaaja esittää myös elokuvan pääosaa.


title: François Naoueyama

text: François Naoueyama (s. 31. tammikuuta 1957) on keskiafrikkalainen entinen koripalloilija. Hän kilpaili vuoden 1988 kesäolympialaisissa ja kuului siellä miesten koripallossa 10. sijoittuneeseen Keski-Afrikan joukkueeseen.


title: Mika Niemi

text: Mika Niemi voi tarkoittaa seuraavia henkilöitä:


title: Tupaantuliaiset (elokuva)

text: Tupaantuliaiset ("Travaux, on sait quand ça commence..." tai "Travaux") on vuonna 2005 ensi-iltansa saanut Brigitte Roüanin ohjaama brittiläis-ranskalainen elokuva laittomista maahanmuuttajista.


title: Niilo Kijl

text: Niilo (Nils) Kijl (k. 1636) oli ruotsalainen aatelismies Länsi-Gootanmaalta. Hän oli Kaarle-herttuan kamarijunkkari. Kaarle nimitti hänet 1602 Suomessa asetettavan sotaväen everstiksi. Hän oli Savonlinnan päällikkönä 1604–1608, jolloin hän rakennutti Olavinlinnaan Kiilintornin. Vuodesta 1608 noin vuoteen 1613 hän oli rahastonhoitajana Suomessa ja Turun väliaikainen käskynhaltija. Hänet haudattiin Kalannin kirkkoon.


Suomi yleisurheilun maailmanmestaruuskilpailuissa 1997 käsittelee Suomen joukkuetta yleisurheilun maailmanmestaruuskilpailuissa 1997, jotka järjestettiin Ateenassa. Suomi osallistui näihin kuudensiin yleisurheilun MM-kisoihin joukkueella, joka koostui 12 nais- ja 12 miesurheilijasta. Kilpailuiden avajaisissa Suomen lippua kantoi seitsenottelija Tiia Hautala.


title: Suomi yleisurheilun maailmanmestaruuskilpailuissa 1997

text: Suomen Urheiluliiton virallinen tavoite kilpailuissa oli kahden mitalin ja viiden pistesijan saavuttaminen. Tavoitteesta kuitenkin jäätiin ja Suomen joukkueen ainoan mitalin hankki kymmenottelussa toiseksi sijoittunut Eduard Hämäläinen, joka edusti Ateenassa ensimmäistä kertaa Suomea arvokisoissa. Nämä olivat ensimmäiset MM-kisat, joissa Suomi ei saavuttanut yhtään kultamitalia.


text: Pistesijoja Suomen joukkueelle kertyi kaikkiaan kolme, joista parhaana Mikaela Ingbergin neljäs sija keihäänheitossa. Vuoden 1996 keihään olympiavoittaja Heli Rantanen jäi kymmenenneksi.


text: Kuulantyönnössä edellisten kisojen hopeamitalisti Mika Halvari nousi lopulta viidenneksi ja miesten keihäässäkin saavutettiin pistesija Aki Parviaisen oltua kahdeksas. Suomen joukkueen vanhin urheilija Seppo Räty ei näissä kisoissa saavuttanut keihäänheitossa loppukilpailupaikkaa. Vuoden 1995 MM-kisojen 50 kilometrin kävelyn maailmanmestaruutta puolustanut Valentin Kononen uupui tällä kertaa sijalle yhdeksän. Pistesijojen ulkopuolelle jääneistä suomalaisista onnistujana voitiin pitää Heli Koivulaa, joka hyppäsi pituudessa ennätyksekseen 657.


title: Minkä taakseen jättää

text: Minkä taakseen jättää ("Om jag vänder mig om") on vuonna 2003 ensi-iltansa saanut Björn Rungen käsikirjoittama ja ohjaama ruotsalainen draamaelokuva.


title: Minkä taakseen jättää

text: Elokuva kertoo kolmen perheen kohtalosta saman joulukuisen illan ja yön aikana. Kirurgimies kuulee menettävänsä työkeikan päihteiden käyttönsä vuoksi juuri kun appivanhemmat ovat tulossa kylään. Vaimo saa tietää miehensä uskottomuudesta. Katkeroitunut Anita kauppaa laittomia reseptilääkkeitä kostaakseen nätin fysioterapeutin matkaan lähteneelle ex-miehelleen. Työhullu muurari Anders saa keikan oudolta pariskunnalta, joka haluaa muurata talonsa ikkunat ja ovet umpeen.


title: Destin Damachoua

text: Destin Simon Damachoua (s. 17. elokuuta 1986 Villeneuve-Saint-Georges) on ranskalais-keskiafrikkalainen koripalloilija, joka pelaa takakentällä. Hän on pelannut kaudella 2012–2013 Ranskan Vanvesissa ja lisäksi muun muassa yliopistotasolla New Orleansissa. Hän on myös kuulunut Keski-Afrikan tasavallan koripallomaajoukkueeseen ja kilpaillut koripallon Afrikan-mestaruuskilpailuissa vuosina 2005 ja 2009.


title: The Besnard Lakes

text: The Besnard Lakes on kanadalainen indie rock-yhtye Montrealista. Sen perustivat vuonna 2003 aviopari Jace Lasek ja Olga Goreas. Kaksi heidän kolmesta albumista ovat olleet ehdolla Polaris Music Prize -palkinnon saajaksi. Yhtyeen nimi tulee "Besnard järvestä", joka sijaitsee Saskatchewanissa.


title: Suusta suuhun

text: Suusta suuhun ("Mun mot mun") on vuonna 2005 ensi-iltansa saanut Björn Rungen ohjaama ruotsalainen draamaelokuva, joka oli ehdolla Pohjoismaiden neuvoston elokuvapalkinnon saajaksi vuonna 2006.


title: Suusta suuhun

text: Teinityttö Vera on karannut kotoa ja asuu keski-ikäisen narkomaanin Morganin luona, joka pakottaa tytön prostituutioon. Tytön isä yrittää pelastaa tyttöä kaikin keinoin.


Vault: Def Leppard Greatest Hits (1980–1995) on brittiläisen rockmusiikkia esittävän Def Leppardin kokoelma-albumi vuodelta 1995.


"Vault: Def Leppard Greatest Hits (1980–1995)" julkaistiin 23. lokakuuta vuonna 1995 Mercury Records-levymerkillä. Albumi ylitti ilmestyessään kultalevyrajan Yhdysvalloissa, Norjassa, Kanadassa sekä yhtyeen kotimaassa Isossa-Britanniassa. Yhdysvalloissa albumia on tähän asti myyty yli nelinkertaisen platinalevymyynnin verran, ja Kanadassa albumi on ylittänyt kaksinkertaisen platinamyynnin. Myös yhtyeen kotimaassa albumi on ylittänyt platinalevyrajan.


title: Vault: Def Leppard Greatest Hits (1980–1995)

text: Albumi sisältää myös uuden kappaleen "When Love & Hate Collide", josta muodostui suuri hitti yhtyeen kotimaassa kappaleen yltäessä Britannian singlelistalla sijalle 2.


title: Finland framställdt i teckningar

text:
Finland framställdt i teckningar on Zacharias Topeliuksen Suomea sekä sen kansaa ja historiaa käsittelevä kirja, joka ilmestyi vuosina 1845–1852. Kirjan kuvilla on ollut merkittävä asema Suomen taiteen historiassa.
Kirjan kuvituksena on 120 Saksassa tehtyä litografiaa, joiden mallina on ollut suomalaisten taiteilijoiden piirustuksia. Taiteilijoihin kuuluivat muiden muassa Johan Knutson, Pehr Adolf Kruskopf ja Magnus von Wright. Osa alkuperäisistä piirustuksista kuuluu Ateneumin taidemuseon kokoelmiin.


title: Finland framställdt i teckningar

text: Teoksesta julkaistiin 2011 kommentoitu editio nimellä "Finska vyer: 1840-talets storfurstendöme i bilder / Suomalaisia näkymiä: 1840-luvun suuriruhtinaskunta kuvissa". Kirjasta julkaistiin samalla myös digitaalinen kuvapankki.


title: Finland framställdt i teckningar

text: Teoksen 120 kuvaa jakautuvat tekijöiden kesken seuraavasti:


title: Heyy Babyy

text: Heyy Babyy on vuonna 2007 ilmestynyt intialainen komediaelokuva. Se on hindinkielinen versio malajalaminkielisestä elokuvasta "Thoovalsparsham" (1990), joka on saanut inspiraationsa yhdysvaltalaisesta elokuvasta "Kolme miestä ja baby" (1987), joka taas on uudelleenfilmatisointi ranskalaisesta elokuvasta "Kolme miestä ja käärö" (1985). "Heyy Babyy" menestyi hyvin.


title: Ivan Jakubovski

text: Ivan Ignatjevitš Jakubovski (; 7. tammikuuta 1912 Zaitsava, Valko-Venäjä – 30. marraskuuta 1976 Moskova, Neuvostoliitto) oli Neuvostoliiton marsalkka. Hän toimii Varsovan liiton komentajapäällikkönä vuosina 1967–1976. Hänelle myönnettiin kahdesti aikansa korkein kunnianosoitus, Neuvostoliiton sankarin tähti.


title: Marcellina Emmanuel

text: Marcellina Emmanuel (s. 7. marraskuuta 1964) on tansanialainen entinen keskipitkän matkan juoksija. Hän kilpaili vuoden 1980 kesäolympialaisissa Moskovassa ja putosi naisten 1 500 metrin juoksussa ensimmäisellä kierroksella jäätyään eränsä yhdenneksitoista. Hänen henkilökohtainen ennätysaikansa 1 500 metrin juoksussa on 4:26:78. Emmanuel oli Moskovan olympialaisissa Tansanian nuorin kilpailija.


title: Ammaar Ghadiyali

text: Ammaar Ghadiyali (s. 30. toukokuuta 1997 Dar-es-Salaam) on tansanialainen uimari. Hän kilpaili vuoden 2012 kesäolympialaisissa Lontoossa ja jäi miesten 100 metrin vapaauinnissa 55. sijalle ajalla 1:01:07. Ghadiyalista tuli siihen mennessä nuorin Tansaniaa olympialaisissa edustanut urheilija.


title: Ammaar Ghadiyali

text: Ghadiyali osallistui myös vuoden 2011 uinnin maailmanmestaruuskilpailuihin Shanghaissa.


title: Jevgeni Garanitšev

text: Jevgeni Aleksandrovitš Garanitšev (, s. 13. helmikuuta 1988 Novoiljinski, Permin aluepiiri, Venäjä) on venäläinen ampumahiihtäjä.


title: Jevgeni Garanitšev

text: Garanitšev voitti pronssia Sotšin olympialaisissa 2014 normaalimatkalla. Yhteislähtökilpailussa hän sijoittui viidenneksi ja takaa-ajossa 15:nneksi. Ruhpoldingin MM-kilpailuissa 2012 hän oli yhteislähtökilpailussa yhdeksäs, 10 km sprintissä 12:s ja takaa-ajossa 14:s. Kontiolahden MM-kilpailuissa 2015 hän sijoittui sprintissä kuudenneksi ja yhteislähdössä 11:nneksi. Oslon MM-kilpailuissa 2016 hän oli sprintissä kuudes, normaalimatkalla kahdeksas ja takaa-ajossa yhdestoista. Hochfilzenin MM-kilpailuissa 2017 hän sijoittui pikakilpailussa kymmenenneksi ja yhteislähdössä 11:nneksi.


title: Jevgeni Garanitšev

text: Garanitšev kilpaili maailmancupissa ensimmäisen kerran Antholzissa kaudella 2010–2011 sijoittuen sprinttikilpailussa 13:nneksi. Kymmenen parhaan joukossa hän debytoi oltuaan kymmenes Östersundin normaalimatkalla (20 kilometriä) kaudella 2011–2012. Ensimmäisen palkintosijansa hän sai oltuaan samalla kaudella toinen Antholzin sprinttikilpailussa. Ensimmäisen voittonsa hän saavutti Holmenkollenin sprintissä 2. helmikuuta 2012. Hän sijoittui samana viikonloppuna kolmanneksi sekä takaa-ajossa että yhteislähdössä. Kaudella 2012–2013 hän oli Oberhofissa toinen sprintissä ja takaa-ajossa. Kaudella 2013–2014 hän oli Ruhpoldingin takaa-ajon kolmas ja Holmenkollenin pikakilpailussa toinen. Kaudella 2014–2015 hän sijoittui Antholzin sprintissä toiseksi ja takaa-ajokilpailussa kolmanneksi, Holmenkollenin normaalimatkalla toiseksi ja maailmancupin kokonaiskilpailussa seitsemänneksi. Kaudella 2015–2016 hän oli kolmas Pokljukan sprintissä ja Ruhpoldingin jälkimmäisessä yhteislähtökilpailussa. Maailmancupin kokonaiskilpailussa hän sijoittui seitsemänneksi ja yhteislähtöcupissa viidenneksi. Kaudella 2018–2019 hän oli kolmas Nové Měston yhteislähtökilpailussa.


title: Jevgeni Garanitšev

text: EM-kilpailuissa Garanitšev saavutti kultaa pikakilpailussa ja sekaviestissä ja hopeaa takaa-ajossa 2016, kultaa parisekaviestissä ja hopeaa takaa-ajossa 2017 sekä hopeaa sekaviestissä ja pronssia takaa-ajossa 2018. Rulla-ampumahiihdon MM-kilpailuissa hän sai pronssia nuorten sprinttikilpailussa Oberhofissa 2009 ja hopeaa aikuisten sekaviestissä Duszniki-Zdrój'ssa 2010.


title: Chris Felgate

text: Christopher James "Chris" Felgate (s. 4. tammikuuta 1982 Harare) on zimbabwelainen triathlonisti. Hän jäi miesten kilpailussa vuoden 2008 kesäolympialaisissa Pekingissä 42. ja vuoden 2012 kesäolympialaisissa Lontoossa 52. sijalle.


title: Lisa Nordén

text: Elina Elisabeth "Lisa" Nordén (s. 24. marraskuuta 1984 Kristianstad) on ruotsalainen triathlonisti. Hän sai naisten kilpailussa hopeaa vuoden 2012 kesäolympialaisissa Lontoossa. Hän oli aiemmin kilpaillut vuoden 2008 kesäolympialaisissa Pekingissä ja jäänyt 18. sijalle. Lisäksi Nordén on muun muassa voittanut kultamitaleita triathlonin maailmanmestaruuskilpailuissa Yokohamassa 2009, Hampurissa 2010 sekä Tukholmassa ja Yokohamassa 2012.


title: Lisa Nordén

text: Lontoon olympialaisissa Nordén sai saman ajan (1.59.48) kuin voittaja Nicola Spirig, ja sijoitukset selvisivät maalikameralta. Nordén sai Jerring-palkinnon vuoden urheilijana 2012. Hänelle myönnettiin myös Svenska Dagbladetin kultamitali vuonna 2012.


title: Joachim Willén

text: Karl Edmund Joachim Willén (s. 23. elokuuta 1972 Klockrike) on ruotsalainen entinen triathlonisti. Hän kilpaili vuoden 2000 kesäolympialaisissa ja jäi siellä miesten kilpailussa 35. sijalle.


title: Henri Peslier

text: Henri François Peslier (4. tammikuuta 1880 Uzel – 12. toukokuuta 1912 Pariisi) oli ranskalainen vesipalloilija. Hän kilpaili vuoden 1900 kesäolympialaisissa Pariisissa ja oli siellä mukana samassa pronssia "Libellule de Paris" -joukkueen kanssa.


title: François Latil

text: François Latil (s. 10. kesäkuuta 1938) on vanuatulainen entinen jousiampuja. Hän kilpaili vuoden 2000 kesäolympialaisissa Sydneyssä ja jäi miesten yksilökilpailussa 61. sijalle (64:stä kilpailijasta). Hän oli iäkkäin Sydneyn olympialaisissa lajissaan kilpaillut urheilija.


title: Mutai

text: Mutai on kenialainen sukunimi, joka on muun muassa seuraavilla henkilöillä:


title: Molly Tay

text: Chin Say "Molly" Tay (s. 13. elokuuta 1952) on malesialainen entinen uimari. Hän kilpaili vuoden 1964 kesäolympialaisissa Tokiossa niiden nuorimpana osallistujana. Hän putosi naisten 100 metrin perhosuinnissa ensimmäisellä kierroksella jäätyään eränsä seitsemänneksi.


title: Molly Tay

text: Molly Tay voitti useita mitaleita Kaakkois-Aasian kisoissa vuosina 1965–1969.


title: Molly Tay

text: Myös hänen siskonsa Tay Chin Joo oli uimari ja osallistui olympialaisiin vuonna 1972.


title: Heidi Gan

text: Heidi Gan (s. 8. lokakuuta 1988 Adelaide, Etelä-Australia, Australia) on malesialainen uimari. Hän kilpaili vuoden 2012 kesäolympialaisissa Lontoossa ja jäi 16. sijalle naisten 10 kilometrin avovesiuinnissa. Ganilla on Malesian lisäksi myös Australian kansalaisuus, ja hän opiskelee oikeus- ja kauppatieteitä Länsi-Australian yliopistossa.


title: Kilimanjaron kansainvälinen lentoasema

text: Kilimanjaron kansainvälinen lentoasema (; IATA: JRO, ICAO: HTKJ) on kansainvälinen lentoasema Tansaniassa. Se kattaa lähes 110 km² alueen. Se vihittiin virallisesti käyttöön joulukuussa 1971, ja vuonna 1998 siitä tuli Afrikan ensimmäinen yksityistetty kansainvälinen lentoasema. Kenttää ylläpitää Kilimanjaro Airport Development Company. Se sijaitsee Tansanian pohjoisosissa Kilimanjaron ja Arushan merkittävien turistikeskittymien välissä.


title: Kilimanjaron kansainvälinen lentoasema

text: Lentoasemalla on yksi päällystetty kiitotie, jonka mitat ovat 3607 × 45 metriä.


title: Kenneth Glass

text: Kenneth Gilbert Glass (24. heinäkuuta 1913 Toronto – 17. tammikuuta 1961 Vancouver) oli kanadalainen purjehtija. Hän kilpaili vuoden 1932 kesäolympialaisissa Los Angelesissa ja oli siellä mukana saamassa "Capricella" pronssia kuuden metrin luokassa.


title: Piotr Gładki

text: Piotr Gładki (8. helmikuuta 1972 Gdańsk – 27. toukokuuta 2005 Wyczechowo) oli puolalainen kestävyysjuoksija. Hän osallistui vuoden 2000 kesäolympialaisiin Sydneyssä, mutta ei juossut maratonia loppuun. Gładki voitti Hampurin maratonin vuonna 2000 ja Krakovan maratonin 2005. Hän kuoli auto-onnettomuudessa.


title: Kaunasin lentoasema

text: Kaunasin lentoasema (), on matkustajamääriltään Liettuan toiseksi suurin lentoasema ja yksi kolmesta Liettuan kansainvälisestä lentoasemasta. Se sijaitsee 14 kilometriä Kaunasin keskustasta koilliseen Kaunasin kunnallispiirin puolella. Lentoasemalla on yksi 3 250 metriä pitkä kiitotie (08/26).


title: Kaunasin lentoasema

text: Lentoasema avattiin vuonna 1988 Liettuan ollessa yhä osa Neuvostoliittoa; tällöin kentälle siirrettiin Kaunasin vanhan lentokentän liikenne. Liettuan itsenäistyttyä vuonna 1991 kentästä tuli kansainvälinen lentoasema. Uusi Schengenin sopimuksen tarpeet täyttävä terminaalirakennus valmistui vuonna 2008. Vuosina 2009-2010 kentän matkustajaliikenne kasvoi voimakkaasti. Vuonna 2012 lentoaseman kautta kulki yhteensä 830 268 matkustajaa. Kenttää käyttää erityisesti halpalentoyhtiö Ryanair, jossain määrin myös AirBaltic.


title: Greatest Hits (Lee Dorsey, 1968)

text: Greatest Hits on yhdysvaltalaisen laulaja Lee Dorseyn kokoelma-albumi. Dorsey on liitetty New Orleansin soul-musiikkityyliin.


title: Greatest Hits (Lee Dorsey, 1968)

text: Tuottajat ovat Allen Toussaint ja Marshall Sehorn yhtiöstä Tou-Sea Production. Toussaint on myös kirjoittanut ja sovittanut kaikki kappaleet.


title: Greatest Hits (Lee Dorsey, 1968)

text: Albumin tunnetuimpia kappaleita on "Working in the Coal Mine", jonka Suomessa on levyttänyt ainakin E. Sarmo & Elite albumillaan "Kaktuksenpiikkejä" nimellä "Työssä satamassa".


title: Greatest Hits (Lee Dorsey, 1968)

text: Albumilla ovat myös Britanniassa vuonna 1966 listoille päässeet "Get out of My Life, Woman" ja "Holy Cow". Rap-artistit ovat käyttäneet hyväkseen ensiksimainitun kappaleen sampleja, mm. Nas albumin "Illmatic" kappaleella "Memory Lane (Sittin' in da Park)" (1994) ja Wu-Tang Clan albumin "Wu-Tang Forever" kappaleella "Maria" (1997).


title: Greatest Hits (Lee Dorsey, 1968)

text: Alkuperäinen tuotantovuosi on 1968. Isossa-Britanniassa levy on ilmestynyt Music for Pleasure -yhtiön Sounds Superb -merkillä. MFP on toiminut osoitteessa Astronaut House, Hounslow Road, Feltham, Middlesex. Taustalla on Bell Records ja LP-levyjen valmistaja on EMI Records Ltd. Columbia Pictures Industries -yhtiön myöntämällä lisenssillä.


title: Greatest Hits (Lee Dorsey, 1968)

text: LP-levyn kannen taustavalokuvan on toimittanut Picturepoint Ltd. ja Dorseyn valokuva on Chris Walterilta. Kansitaiteen on suunnitellut Terry Beard. Kannen on valmistanut Garrod & Lofthouse International Ltd. Kansitekstin on laatinut Roger St. Pierre.


title: Greatest Hits (Lee Dorsey, 1968)

text: Kaikki kappaleet ovat Allen Toussaintin tekemiä ja sovittamia.


title: Lee Dorsey

text: Lee Dorsey oli yhdysvaltalainen soul- ja rhythm and blues -laulaja, jonka nimi liitetään New Orleansin musiikkityyliin.


title: Lee Dorsey

text: New Orleansiin hänet toi halu harjoittaa ammattinyrkkeilijän tointa. Urheilu-ura kuitenkin jäi, kun hän tapasi Allen Toussaintin ja tämän yhteistyökumppani Marshall Sehornin. Nämä olivat kehittelemässä New Orleansille tyypillistä soul-musiikin lajia, jossa keskeisinä elementteinä olivat piano ja puhallinsoittimet.


title: Lee Dorsey

text: Dorseyn levytysura käynnistyi rock and roll -vaikutteisella kappaleella "Ya Ya", jonka Britanniassa levytti Petula Clark. Muita versioita ovat tehneet John Lennon (albumilla "Walls and Bridges", 1974) ja Hurriganes ("Jailbird", 1979). Kappale oli mukana myös elokuvassa "American Graffiti".


title: Lee Dorsey

text: Dorseyn tyyli on yksinkertainen ja rento, ja siihen sekoittui vaikutteita New Orleansin rikkaasta musiikkiperinteestä. Useiden kappaleiden sanat ovat novelty-tyyppisiä.


title: Lee Dorsey

text: Hänen alkuperäinen levy-yhtiönsä Fire Records lopetti toimintansa ja hän siirtyi Amy / Mala-Bell -yhtymälle.


title: Lee Dorsey

text: Muita varhaisia levytyksiä olivat sitten "Ride Your Pony", "Working in the Coal Mine", "Can You Hear Me?" ja "Confusion". Näiden myötä Dorsey sai lisänimen "Mr. T.N.T." "Working in the Coal Minen" on Suomessa levyttänyt nimellä "Työssä satamassa" E. Sarmo & Elite albumillaan "Kaktuksenpiikkejä".


title: Lee Dorsey

text: "Everything I Do Gonna Be Funky" on yksi monista Allen Toussaintin Dorseylle tekemistä kappaleista. Hän on sen itsekin levyttänyt, kuten myös Claudia Linnear.


title: Lee Dorsey

text: Vuonna 1966 Dorsey sai Britannian listoille kappaleet "Get Out of My Life, Woman" ja "Holy Cow". Hän tekikin siellä kiertueen, jonka muita artisteja olivat Jerry Lee Lewis ja Cliff Bennettin Rebel Rousers. "Get Out of My Life, Woman" on ollut rap-artistien suosiossa. Sitä ovat samplanneet Nas albumin "Illmatic" kappaleella "Memory Lane (Sittin' in da Park)" ja Wu-Tang Clan albumin "Wu-Tang Forever" kappaleella "Maria".


title: Lee Dorsey

text: Vuonna 1968 Britanniassa ilmestyi sitten Dorseyn "Greatest Hits" -kokoelma.


title: Lee Dorsey

text: Vuonna 1970 ilmestyi albumi "Yes We Can", joka oli äänitetty New Orleansissa Jazz City -studioilla. Sen oli jälleen tuottanut ja kappaleet kirjoittanut Allen Toussaint. Taustayhtyeenä oli kaupungin maineikas The Meters. Albumi ei menestynyt, mutta sillä olevia kappaleita versioivat The Pointer Sisters ("Yes We Can"), Robert Palmer ("Sneakin' Sally Thru the Alley") ja Ringo Starr ("Occapella"). Niinpä Polydor Records julkaisi albumin uudelleen vuonna 1976. Muita albumin kappaleita ovat "Riverboat" ja "Tears, Tears and More Tears".


title: Lee Dorsey

text: Vuonna 1976 Lee Dorsey vieraili Southside Johnny & The Asbury Jukesin ensimmäisellä albumilla ja osoitti olevansa "kiven kovassa vedossa".


title: Adobe Creative Suite

text: Adobe Creative Suite (CS) on Adobe Systemsin kehittämä kokoelma, johon kuuluu graafiseen suunnitteluun, videonmuokkaukseen ja nettisivujen kehitysohjelmia. Kokoelma koostuu Adoben sovelluksista (kuten Photoshop, Acrobat ja InDesign), jotka pohjautuvat erilaisiin teknologioihin (kuten PostScriptiin, PDF:ään ja Flashiin). Viimeisin versio, Adobe Creative Suite 6 (CS6) lanseerattiin 23. huhtikuuta 2012 ja julkaistiin 7. toukokuuta 2012.


title: Adobe Creative Suite

text: Nykyisin Adobe julkaisee uudet tuotteensa Adobe Creative Cloud -pilviohjelmistossa.


title: Adobe Creative Suite

text: Adobe Creative Suite-kokoelmaan kuuluu tällä hetkellä seuraavat ohjelmat.


title: Legends of Chima

text: Legends of Chima on yhdysvaltalainen tietokoneanimaatiosarja, joka perustuu Legon samannimiseen lelusarjaan.


title: Legends of Chima

text: Sarjan kaksi ensimmäistä jaksoa näytettiin Yhdysvalloissa Cartoon Networkilla 16. tammikuuta 2013. Suomeksi jälkiäänitetyt versiot kahdesta ensimmäisestä jaksosta löytyvät sarjan nettisivuilta. Sarjan ensimmäistä tuotantokautta alettiin näyttää Nelosella lauantaisin 7. syyskuuta 2013 alkaen. Toisen ja kolmannen tuotantokauden jaksoja on esitetty Nelonen Nappula-kanavalla vuonna 2015. Sarja päättyi Yhdysvalloissa kolmanteen tuotantokauteen 22. marraskuuta 2014.


title: Legends of Chima

text: Tarina sijoittuu Chiman maailmaan, jossa antropomorfiset eläimet (kuten leijonat, kotkat, gorillat, krokotiilit, sudet, korpit, sarvikuonot, karhut ja majavat) muuttuivat käveleviksi ja puhekykyisiksi Mount Cavoralta virtaavan ”Chiksi” kutsutun aineen avulla. Ainoastaan Kaukomaille vaeltaneet Legendojen pedot ovat enää tavallisia eläimiä. Leijonat ovat Chin pyhiä vartijoita ja jakavat sen kuukausittain kaikille Chiman heimoille. Kuitenkin voimakkaiden kultaisten Chi-kuulien saajat päätetään Speedorz-ajokeilla käytävien kilpailujen kautta. Krokotiileillä on usein pelkkiin sanoihin rajoittuvia erimielisyyksiä leijonien kanssa. Tästä huolimatta leijonaheimon prinssi Laval ja krokotiiliheimon prinssi Cragger ovat parhaat ystävät, kunnes Craggerin vanhemmat putoavat Ikuisen syvyyden rotkoon ja sisarensa Croolerin manipuloimana Cragger aloittaa sodan leijonia vastaan.